open-index/open-wikipedia-markdown huggingface dataset:
ജാനു ബറുവ

ആസാമീസ് സംവിധായകനും, തിരക്കഥാകൃത്തും ആണ് **ജാനു ബറുവ**.(ജനനം :1952). അസമീസ് ഭാഷയിലും ഹിന്ദിയിലും ചിത്രങ്ങൾ ബറുവ സംവിധാനം ചെയ്തിട്ടുണ്ട്. ഭബേന്ദ്ര നാഥ് സൈക്കിയയുമായും അദ്ദേഹം ചില ചിത്രങ്ങളിൽ സഹകരിച്ചിട്ടുണ്ട്.
## പുരസ്കാരങ്ങൾ
പുന ഫിലിം ഇൻസ്റ്റിറ്റ്യൂട്ടിൽ നിന്ന് പഠനത്തിനു ശേഷം ISRO ൽ ടി.വി. പ്രഡ്യൂസറായി പ്രവർത്തിച്ചപ്പോൾ ഇദ്ദേഹം ഇരുന്നൂറോളം വിദ്യാഭ്യാസ ലഘുചിത്രങ്ങൾ നിർമ്മിച്ചു'
* "അപരൂപ" (1982) ആദ്യ ഫീച്ചർ സിനിമ - മികച്ച പ്രാദേശിക ചിത്രത്തിനുള്ള ദേശീയപുരസ്കാരം നേടി
* "ഹലോദിയ ചോരയ ബാധാൻ " - മികച്ച ദേശീയ ചിത്രമായി തിരഞ്ഞെടുക്കപ്പെട്ടു. ലൊക്കാർണോ ഇന്റർനാഷണൽ എക്യുമെനിക്കൽ ജൂറി പ്രൈസ് - സിൽവർ ലെപേർഡ് പുരസ്കാരമെന്നിവ നേടി
* "ബൊനാനി " മികച്ച പാരിസ്ഥിതിക ചിത്രം ആയി തിരഞ്ഞെടുക്കപ്പെട്ടു
* "ഫിരിങ്ങോട്ടി" മികച്ച രണ്ടാമത്തെ ദേശീയ ചലച്ചിത്രപുരസ്കാരം നേടി
* "ഝഗരോളി ബഹദൂർ " മികച്ച പ്രാദേശിക ചലചിത്രത്തിനുള്ള ദേശീയപുരസ്കാരം
* "പ്രൈസ് ഓഫ് ഫ്രീഡം " മികച്ച പ്രാദേശിക ചിത്രം
* "പൊക്കി " മികച്ച പ്രാദേശിക ചിത്രം
* "കോണിക്കർ രാംധേനു " മികച്ച പ്രാദേശിക ചിത്രം. 
*

### ചിത്രങ്ങൾ
* *[[Mumbai Cutting]]* (2010) (*Anjane Dost* segment)
* *[[Har Pal]]* (2007)
* *[[Maine Gandhi Ko Nahin Mara]]* (2005)
* *[[Tora (film)|Tora]]* (2004) aka Tora's Love (International: English title)
* *[[Konikar Ramdhenu]]* (কণিকাৰ ৰামধেনু)(2003) ... aka Ride on the Rainbow (International: English title)
* *[[Pokhi]]* (পখী)(2000) ... aka And the River Flows
* *Kuhkhal*(কুশল) (1998)...aka The Price of Freedom
* *[[Xagoroloi Bohu Door]]* (সাগৰলৈ বহু দুৰ) (1995) aka It's a Long Way to the Sea
* *[[Firingoti]]* (ফিৰিঙতি) (1992) aka The Spark
* *[[Bonani]]* (বনানি)(1990) aka The Forest
* *Adhikar* (অধিকাৰ)(1988) TV Series aka Right
* *[[Halodhia Choraye Baodhan Khai]]* (হালধীয়া চৰায়ে বাওধান খায়) (1987) aka The Catastrophe
* *Ek Kahani* (1986) (TV) aka One Story
* *[[Papori]]* (পাপৰি)(1986)
* *[[Aparoopa]]* (অপৰূপা) (1982) aka *Apeksha* aka Expectation

### ദേശീയപുരസ്കാരങ്ങൾ
*2003: Best Regional Film for *Ride on the Rainbow*
*1999: Best Regional Film for *And the River Flows*
*1998: Best Regional Film for *The Price of Freedom*
*1995: Best Director for *Xagoroloi Bohu Door*
*1992: Second Best Feature Film for *Firingoti*
*1990: Best film on Environment for *Bonani*
*1987: Best Film for *[[Halodhia Choraye Baodhan Khai]]*
*1983: Best Regional Film for *Aparoopa*
## അവലംബം


വർഗ്ഗം:ആസാമീസ് ചലച്ചിത്രസംവിധായകർ
വർഗ്ഗം:മികച്ച സംവിധായകർക്കുള്ള ദേശീയ ചലച്ചിത്രപുരസ്കാരം ലഭിച്ചവർ
സൈലന്റ് വാലി (ചലച്ചിത്രം)

സൈദ് ഉസ്മാൻ സംവിധാനം ചെയ്ത് 2012-ൽ പുറത്തിറങ്ങിയ മലയാളചലച്ചിത്രമാണ് ***സൈലന്റ് വാലി***. പുതുമുഖങ്ങളായ നിധീഷ്, രൂപശ്രീ എന്നിവരാണ് പ്രധാനവേഷങ്ങളിൽ അഭിനയിച്ചിരിക്കുന്നത്. എം. ആർ. അനൂപ് രാജ് ആണ് ഈ ചിത്രത്തിന്റെ രചന നിർവ്വഹിച്ചിരിക്കുന്നത്.

## അഭിനേതാക്കൾ
* നിധീഷ് – സൂര്യ
* രൂപശ്രീ – റീന
* ഋതി മംഗൽ – ഷബാന
* അഗതാ മാഗ്നസ് – സ്വാതി
* ജൂലി എലിസബത്ത് ജോസഫ്

## നിർമ്മാണം
*ജംഗിൾ* എന്നായിരുന്നു ഈ ചിത്രത്തിന് ആദ്യമിട്ട പേര്. വാഗമണിലാണ് ഈ ചിത്രം പൂർണ്ണമായും ചിത്രീകരിച്ചത്.

## അവലംബം

## പുറത്തേക്കുള്ള കണ്ണികൾ
* ''സൈലന്റ് വാലി''  – മലയാളസംഗീതം.ഇൻഫോ

വർഗ്ഗം:2012-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:2012-ൽ പുറത്തിറങ്ങിയ ചലച്ചിത്രങ്ങൾ
ക്ലോബിയ നോവ

**ക്ലോബിയ നോവ** പോളണ്ടിലെ ഗ്മിന ലുബ്രനിഎക് എന്ന ഭരണ ജില്ലയിലെ ഒരു ഗ്രാമമാണ്. 

## അവലംബം

വർഗ്ഗം:പോളണ്ടിലെ ഗ്രാമങ്ങൾ
ചിത്രാരി

കണ്ണൂർ ജില്ലയിലെ കൂടാളി ഗ്രാമപഞ്ചായത്തിലെ ഒരു പ്രദേശമാണ് **ചിത്രാരി**. കണ്ണൂർ ഇരിക്കൂർ റോഡ്‌  ഈ പ്രദേശത്തുകൂടി കടന്നു പോകുന്നു.

## അവലംബം
വർഗ്ഗം:കണ്ണൂർ ജില്ലയിലെ ഗ്രാമങ്ങൾ
നയ്സ്

thumb|250px|right|നയ്സ്

ഒരിനം കായാന്തരിത ശിലയാണ് **നയ്സ്**. ഉന്നത മർദത്തിലും ഊഷ്മാവിലും ആഗ്നേയശിലകളും അവസാദശിലകളും കായാന്തരീകരണത്തിനു വിധേയമാകുന്നതിന്റെ ഫലമായാണ് നയ്സ് രൂപംകൊള്ളുന്നത്. ശില രൂപം പ്രാപിക്കുന്ന വേളയിൽ ഇരുണ്ടതും നിറം മങ്ങിയതുമായ ധാതുക്കൾ ക്രമീകരിക്കപ്പെടുന്നതിനാൽ ഈ ശിലകളിൽ പാളികൾ സാധാരണമാകുന്നു. പരന്നതും സൂചിപോലുള്ളതുമായ ധാതുക്കൾ സമാന്തരമായി ക്രമീകരിക്കപ്പെടുന്നതിന്റെ ഫലമായും ഇത്തരം പാളികൾ രൂപംകൊള്ളാം. ഷിസ്റ്റുപോലുള്ള പാളീകൃതസ്വഭാവം പ്രദർശിപ്പിക്കുന്ന ഇതര ശിലകളെപ്പോലെ നയ്സ് അതിന്റെ സ്തരവിന്യാസത്തിലൂടെ വളരെപ്പെട്ടെന്നു പൊട്ടിപ്പിളരുന്നില്ല.

## നിർമ്മാണശില
thumb|250px|right|നയ്സ് ശില
ദൃഷ്ടിഗോചരമായ പരലുകൾ അടങ്ങിയ നയ്സ് ഷിസ്റ്റിനു സമാനമാണെങ്കിലും നയ്സിലെ ധാതുക്കളുടെ പാളീകൃത ക്രമീകരണം ഈ ശിലയെ ഷിസ്റ്റിൽ നിന്നു വളരെ വേഗം തിരിച്ചറിയാൻ സഹായിക്കുന്നു. പൊതുവേ നിർമ്മാണശിലയായി ഉപയോഗിക്കുന്ന നയ്സിനെ ഗ്രാനൈറ്റ് എന്ന വാണിജ്യനാമത്തിലാണ് ഖനനം ചെയ്യുന്നത്. പ്രീകാമ്പ്രിയൻ ശിലകളിലും പർവതരൂപീകരണ വലയങ്ങളിലുമാണ് നയ്സ് ശിലയുടെ ഉപസ്ഥിതി കൂടുതൽ രേഖപ്പെടുത്തിയിട്ടുള്ളത്.

പൊതുവേ ക്വാർട്ട്സ്സിന്റെയും ഫെൽസ്ഫാറിന്റെയും വിതാനങ്ങൾ പ്രദർശിപ്പിക്കുന്ന ശിലകളെ സൂചിപ്പിക്കുവാൻ നയ്സ് എന്ന പദം ഉപയോഗിക്കാറുണ്ട്. ഇവയ്ക്കിടയിൽ അഭ്രപാളികളും കാണാം. ഇടവിട്ടുള്ള ധാതുവിതാനങ്ങളിലെ മങ്ങിയതും ദീപ്തവുമായ ചൂർണാഭ, മങ്ങിയ ചാരനിറം എന്നിവ നയ്സിന്റെ പ്രധാന ഭൌതിക ഗുണങ്ങളാണ്. ശിലയിലെ ദീപ്തവിതാനങ്ങളിൽ ക്വാർട്ട്സ്, ഫെൽസ്ഫാർ ധാതുസംയോഗവും ഇരുണ്ട വിതാനങ്ങളിൽ ഫെറോ മഗ്നീഷ്യം ധാതുക്കളായ ബയോട്ടൈറ്റോ, അംഫിബോളോ അതുമല്ലെങ്കിൽ പൈറോക്സീനോ ആണ് കാണപ്പെടുന്നത്. മിക്കപ്പോഴും ഗാർനൈറ്റ്, കയനൈറ്റ്, സില്മിനൈറ്റ് തുടങ്ങിയ ധാതുക്കളും പരിമിതതോതിൽ അടങ്ങിയിരിക്കും. ധാതുസംയോഗത്തിൽ ഫെൽസ്ഫാറിന്റെ ആധിക്യത്തിന് ആനുപാതികമായാണ് ശിലയുടെ നിറം വ്യത്യാസപ്പെടുന്നത്. ഫെൽസ്ഫാറിന്റെ പരിമാണം കൂടിയ നയ്സ് ശിലകൾക്ക് സാധാരണയായി തവിട്ടോ ഇളം ചുവപ്പോ നിറമായിരിക്കും.

## മാതൃകാ നയ്സ് ശില

ക്വാർട്ട്സിന്റെയും ഫെൽസ്ഫാറിന്റെയും വൻതരികൾ നിറഞ്ഞതും ക്രമരഹിതമായ ധാതുവിതാനങ്ങൾ പ്രദർശിപ്പിക്കുന്നതുമാണ് മാതൃകാ നയ്സ് ശില. ഇവയ്ക്കു പുറമേ ബയോട്ടൈറ്റും അടങ്ങുന്നതാണ് ഗ്രാനൈറ്റിന്റേതിനു സമാനമായ നയ്സിന്റെ ധാതുസംയോഗം. ബയോട്ടൈറ്റ്, മസ്കവൈറ്റ്, ഹോൺ ബെൻഡ് എന്നീ ധാതുക്കളുടെ ക്രമാനുഗതമായ ക്രമീകരണമാണ് ശിലയിലെ വിതാനങ്ങളെ നിർണയിക്കുന്നത്. തരികളുടെ വലിപ്പം കുറയുകയും അഭ്രാംശം വർധിക്കുകയും ചെയ്യുന്നതിന് ആനുപാതികമായി നയ്സ് ഫെലിറ്റിക് ഷിസ്റ്റായും തരികളുടെ വലിപ്പം കുറയുന്നതോടൊപ്പം അഭ്രാംശം കുറയുകയും ചെയ്യുമ്പോൾ ശില ഗ്രാനുലൈറ്റായും പരിവർത്തനം ചെയ്യും.

## വ്യത്യസ്ത പേരുകൾ
thumb|250px|right|ബ്രസീലിയൻ നയ്സ്
ശിലയുടെ ആന്തരികഘടന, ധാതുസംയോഗം തുടങ്ങിയ സവിശേഷതകളെ അടിസ്ഥാനമാക്കി നയ്സിന് വ്യത്യസ്ത പേരുകൾ നൽകുന്നു. ആന്തരിക ഘടനയെ ആസ്പദമാക്കി നയ്സിനെ ആഗൻ നയ്സ്, വൊൻഡഡ് നയ്സ് എന്നും ധാതുസംയോഗത്തിന്റെ അടിസ്ഥാനത്തിൽ നയ്സിനെ ബയോട്ടൈറ്റ് നയ്സ്, ഹോൺബ്ലൻഡ് നയ്സ്, ഗ്രാനൈറ്റ് നയ്സ് എന്നിങ്ങനെയും പേരുകൾ നൽകി വിഭജിച്ചിരിക്കുന്നു. ആഗ്നേയ ശിലകളിൽ നിന്ന് രൂപംകൊള്ളുന്ന നയ്സിനെ പൊതുവേ ഓർതോ നയ്സ് എന്നും അവസാദ ശിലകളിൽ നിന്ന് രൂപാന്തരപ്പെടുന്നവയെ പാരാ നയ്സ് എന്നും വിളിക്കുന്നു.

## പുറത്തേക്കുള്ള കണ്ണികൾ
* http://geology.about.com/od/rocks/ig/metrockindex/rocpicgneiss.htm 
* http://www.rocks-rock.com/gneiss.html
* http://hyperphysics.phy-astr.gsu.edu/hbase/geophys/gneiss2.html
ചെറിയഴീക്കൽ

കേരളത്തിൽ കൊല്ലം ജില്ലയിൽ കരുനാഗപ്പള്ളി ആലപ്പാട് ഗ്രാമപഞ്ചായത്തിൽ സ്ഥിതി ചെയ്യുന്ന തീരദേശ  ഗ്രാമമാണ് ചെറിയഴീക്കൽ. ആലപ്പാട് ഗ്രാമപഞ്ചായത്തിന്റെ തലസ്ഥാനമായാണ് ചെറിയഴീക്കലിനെ കാണുന്നത്. കരുനാഗപ്പള്ളിയിൽ നിന്നും  പടിഞ്ഞാറോട്ടു നാല്  കിലോമീറ്ററാണ് ചെറിയഴീക്കലിൽ എത്തിച്ചേരുവാൻ വേണ്ട ദൂരം. ഒരു പാലം, രണ്ട് പ്രസിദ്ധ ക്ഷേത്രങ്ങൾ (ശ്രീ കാശിവിശ്വനാഥ ക്ഷേത്രം, ശ്രീ വടക്കേനട ഭഗവതി ക്ഷേത്രം) , ഹയർ സെക്കന്ററിസ്കൂൾ , LP സ്കൂൾ, വില്ലേജ് ഓഫീസ്, യൂണിയൻബാങ്ക്, സഹകരണ ബാങ്ക്, അക്ഷയ സെന്റർ, പോസ്റ്റ് ഓഫീസ്,  1908ൽ സ്ഥാപിതമായ വിജ്ഞാനസന്ദായനി വായനശാല,കേരളത്തിലെ നവോദ്ധാന നായകന്മാരിൽ ഒരാളായ ശ്രീ വേലുക്കുട്ടിഅരയൻ സ്ഥാപിച്ച കേരളത്തിലെ ആദ്യ അരയ സംഘടനയായ അരയവംശ പരിപാലനയോഗം (1916),  ചെറിയഴീക്കൽ ഫുട്ബോൾ അസോസിയേഷൻ (CFA ഗ്രൗണ്ട്), എന്നിവയൊക്കെ ചെറിയഴീക്കൽ ഗ്രാമത്തെ സുന്ദരമാക്കുന്നതിൽ പ്രധാന പങ്കുവഹിക്കുന്നവയാണ്. ചെറിയഴീക്കൽ ശിവരാത്രിയും തോറ്റംപാട്ട് മഹോത്സവവും ചെറിയഴീക്കൽ പൊങ്കാലയും വിശ്യ പ്രസിദ്ധമാണ്. ഇന്ത്യയുടെ ആദ്യ പ്രധാനമന്ത്രി പണ്ഡിറ്റ് ശ്രീ ജവഹർലാൽ നെഹ്രുവിന്റെ പാദസ്പർശം ഏറ്റ പുണ്യ ഭൂമി കൂടിയാണ് ചെറിയഴീക്കൽ.ആലപ്പാട് പഞ്ചായത്തിലെ പരമ്പരഗത ഫിഷിങ്ങ് ഗ്യാപ്പ് ചെറിയഴീക്കലിലാണ് സ്ഥിതി ചെയ്യുന്നത്.

## സ്ഥാപനങ്ങൾ
;ദേവാലയങ്ങൾ 
# ചെറിയഴീക്കൽ ശ്രീ കാശിവിശ്വനാഥ ക്ഷേത്രം
# ചെറിയഴീക്കൽ ശ്രീ വടക്കേനട ഭഗവതി ക്ഷേത്രം
# ചെറിയഴീക്കൽ ശ്രീ മുക്കാലുവട്ടത്ത് ക്ഷേത്രം
# ആദിനാട് മൂത്തരയശ്ശേരിൽ ക്ഷേത്രവും അരയവംശപരിപാലന യോഗത്തിൻ്റെ നാലാം ദേവസ്ഥാനമാകുന്നു
#ചെറിയഴീക്കൽ ഫുട്ബോൾ അസോസിയേഷൻ (CFA)
#കോസ്റ്റൽ  ൈറഡേർസ്ഫുട്ബോൾ ക്ലബ്.
#അയ്യപ്പസേവാസംഘം ചെറിയഴീക്കൽ
#കളരി പറമ്പിൽ ക്ഷേത്രം, ചെറിയഴീക്കൽ
#പുത്തൻ പറമ്പിൽ ക്ഷേത്രം, ചെറിയഴീക്കൽ
#വേലിയത്ത് ക്ഷേത്രം, ചെറിയഴീക്കൽ
#കഥകളി ക്ലബ്, ചെറിയഴീക്കൽ

## അവലംബം

വർഗ്ഗം:കൊല്ലം ജില്ലയിലെ ഗ്രാമങ്ങൾ
ദീപക് നയ്യാർ

സാമ്പത്തിക ശാസ്ത്രജ്ഞനായ **ദീപക് നയ്യാർ** 1946 സെപ്റ്റംബർ 26-ന് പട്യാലയിൽ ജനിച്ചു. പിതാവ് സോഹൻലാൽ നയ്യാർ. മാതാവ് വിദ്യാനയ്യാർ. ഡൽഹി സർവകലാശാലയുടെ വൈസ്ചാൻസലറായിരുന്ന നയ്യാർ, ഇപ്പോൾ ഡൽഹി ജവഹർലാൽ നെഹ്റു സർവകലാശാലയിൽ സാമ്പത്തിക ശാസ്ത്രവിഭാഗത്തിൽ പ്രൊഫസറായി പ്രവർത്തിക്കുന്നു.

## വിദ്യാഭ്യാസം

ന്യൂഡൽഹിയിലെ സെന്റ് സ്റ്റീഫൻസ് കോളജിൽ പഠനം പൂർത്തിയാക്കി. റോഡെസ് (Rhodes) സ്കോളർഷിപ്പിന് അർഹനായതിനെത്തുടർന്ന് ഓക്സ്ഫഡ്സർവകലാശാലയിലെ ബല്ലിയോൽ (Balliol) കോളജിൽ പ്രവേശനം ലഭിച്ചു. തുടർന്ന് ധനതത്ത്വശാസ്ത്രത്തിൽ ബി.എൽ., ഡി.ഫിൽ ബിരുദങ്ങൾ നേടി.

## പദവികൾ

അമേരിക്കയിലെ സോഷ്യൽ സയൻസ് റിസർച്ച് കൌൺസിലിന്റെ 2001 - 2007 കാലയളവിലെ ഡയറക്ടർബോർഡംഗം, 2004-2007-ൽ ഓക്സ്ഫഡ് സർവകലാശാലയ്ക്കു കീഴിലുള്ള എലിസബത്ത് ഹൌസിലെ ഡിപ്പാർട്ട്മെന്റ് ഒഫ് ഇന്റർനാഷണൽ ഡവലപ്മെന്റിന്റെ ഉപദേശകസമിതിയുടെ ചെയർമാൻ, ഇന്ത്യൻ എക്കണോമിക്സ് അസോസിയേഷൻ പ്രസിഡന്റ്, ഓക്സ്ഫഡ് ബല്ലിയോൽ (Balliol) കോളജിൽ ഓണററി ഫെലൊ, ഹെൽസിങ്കിയിലെ (Helsinki) വേൾഡ് ഇൻസ്റ്റിറ്റ്യൂട്ട് ഫോർ ഗവർണൻസ് ചെയർമാൻ, പാരീസ് കേന്ദ്രമായി പ്രവർത്തിക്കുന്ന ഇന്റർനാഷണൽ അസോസിയേഷൻ ഒഫ് യൂണിവേഴ്സിറ്റിയുടെ വൈസ് പ്രസിഡന്റ് എക്കണോമിക് ആൻഡ് പൊളിറ്റിക്കൽ വീക്കിലിയുടെ പ്രസാധകരായ സമീക്ഷ ട്രസ്റ്റിന്റെ ചെയർമാൻ എന്നീ നിലകളിൽ പ്രവർത്തിച്ചിട്ടുണ്ട്. നിലവിൽ എസ്.എ.ഐ.എൽ. (SAIL) എന്നീ സ്ഥാപനങ്ങളുടെ ഡയറക്ടർ ബോർഡ് അംഗമായി പ്രവർത്തിക്കുന്നു.

രാജ്യത്തിനകത്തും പുറത്തുമായി നിരവധി കമ്മീഷനുകളിലും കമ്മിറ്റികളിലും ബോർഡുകളിലും അംഗമായിരുന്നിട്ടുണ്ട്. ഇന്ത്യയിലെ നാഷണൽ നോളജ് കമ്മീഷൻ അംഗമായിരുന്നു. വേൾഡ് കമ്മീഷൻ ഓൺ ദി സോഷ്യൽ ഡൈമൻഷൻസ് അംഗം, സ്റ്റേറ്റ് ട്രേഡിങ് കോർപ്പറേഷന്റെ ഡയറക്ടർ ബോർഡംഗം, സ്റ്റേറ്റ് ബാങ്ക് ഒഫ് ഇന്ത്യ, എക്സ്പോർട്ട്-ഇംപോർട്ട് ബാങ്ക് ഒഫ് ഇന്ത്യ, മാരുതി ഉദ്യോഗ് എന്നീ സ്ഥാപനങ്ങളുടെ ഭരണ-ഉപദേശക സമിതി അംഗം എന്നീ നിലകളിൽ പ്രവർത്തിച്ചുവരുന്നു.

## ഗവേഷണ രചനകൾ

ഇന്റർനാഷണൽ എക്കണോമിക്സ്, മാക്രോ എക്കണോമിക്സ്, ഡെവലപ്മെന്റ് എക്കണോമിക്സ് തുടങ്ങിയ പഠന ശാഖകളിൽ നിരവധി പ്രമുഖ ഗവേഷണ പഠനങ്ങൾ ദീപക് നയ്യാർ രചിച്ചിട്ടുണ്ട്. വാണിജ്യനയം, വ്യാവസായിക അടവുനയവും സമീപനങ്ങളും, ഘടനാപരമായ മാറ്റങ്ങൾ, സാമ്പത്തിക ഉദാരീകരണം, വാണിജ്യസിദ്ധാന്തം തുടങ്ങിയ വിഷയങ്ങളിൽ പഠനങ്ങളും പുസ്തകങ്ങളും രചിച്ചിട്ടുണ്ട്. ഇന്ത്യയുടെ സാമ്പത്തിക വികസനവുമായി ബന്ധപ്പെട്ട് ഒട്ടേറെ രചനകളും നിർവഹിച്ചിട്ടുണ്ട്. ആഗോളവത്കരണവും വികസനവുമായി ബന്ധപ്പെട്ടതാണ് നയ്യാറുടെ സമകാലിക ഗവേഷണ പഠനങ്ങൾ. സാമ്പത്തികശാസ്ത്രത്തിലെ സംഭാവനകൾക്ക് വി.കെ.ആർ.വി. റാവു അവാർഡിന് അർഹനായിട്ടുണ്ട്.

## കൃതികൾ
*ഇന്ത്യാസ് എക്സ്പോർട്ട്സ് ആൻഡ് ഇംപോർട്ട് പോളിസീസ് 
*മൈഗ്രേഷൻ 
*റമിറ്റൻസസ് ആൻഡ് ക്യാപ്പിറ്റൽ ഫ്ലോസ് 
*ട്രേഡ് ആൻഡ് ഇൻഡസ്ട്രിയലൈസേഷൻ 
*സ്റ്റെബിലിറ്റി വിത്ത് ഗ്രോത്ത് 
*മാക്രോ ഇക്കണോമിക്സ് 
*ലിബറലൈസേഷൻ ആൻഡ് ഡെവലപ്മെന്റ് 
*ട്രേഡ് ആൻഡ് ഗ്ലോബലൈസേഷൻ 
എന്നിവയാണ് പ്രധാന കൃതികൾ.

## പുറത്തേക്കുള്ള കണ്ണികൾ
*http://www.deepaknayyar.com/cv.pdf 
*https://www.google.co.in/search?q=deepak+nayyar&hl=en&client=firefox-beta&hs=fcg&rls=org.mozilla:en-US:official&prmd=imvnso&tbm=isch&tbo=u&source=univ&sa=X&ei=NabmT8iQFM6qrAe5_bz_CA&ved=0CGcQsAQ&biw=939&bih=528 Images for deepak nayyar
*http://ec.europa.eu/economy_finance/bef2012/speakers/deepak-nayyar/index_en.htm
*http://in.linkedin.com/pub/deepak-nayyar/22/713/92a
## അവലംബം
വേൽസ്

യുണൈറ്റഡ് കിങ്ഡത്തിലെ ഒരു രാജ്യമാണ് **വേൽസ്**. കിഴക്കേ അതിർത്തിയിൽ ഇംഗ്ലണ്ടും,  പടിഞ്ഞാറേ അതിർത്തിയിൽ ഐറിഷ് കടലുമുണ്ട്. ഇവിടെ ഇംഗ്ലീഷാണ്  പരക്കെ സംസാരിക്കപ്പെടുന്നതെങ്കിലും വേൽസിനു തനതായ ഒരു ഭാഷയുണ്ട്.  അതിനെ വെൽഷ് എന്ന് പറയുന്നു.  വെൽഷ് ജനത ഒരു കെൽറ്റിക് വംശമാണ്. അഞ്ചാം നൂറ്റാണ്ടിൽ ബ്രിട്ടണിൽ റോമൻ അധീശത്വം അവസാനിച്ചതോടെയാണ് വേൽസ് ഒരു രാജ്യമായി ഉരുത്തിരിഞ്ഞു വന്നത്. പതിനഞ്ചാം നൂറ്റാണ്ട് മുതൽ വേൽസ് ഇംഗ്ലണ്ടിന്റെ അധീനതയിലാണ്. 

വർഗ്ഗം:വേൽസ്
മലർ

നെല്ല് വറുത്ത് ഉണ്ടാക്കുന്ന ഉത്‌പന്നമാണ് **മലർ**. ഇത് ഭക്ഷ്യയോഗ്യമാണ്. പ്രധാനമായും ക്ഷേത്രങ്ങളിലും മറ്റു പൂജകൾക്കും അവശ്യം വേണ്ട വസ്തുവാണ് മലർ.

വർഗ്ഗം:ഇന്ത്യൻ ഭക്ഷണവിഭവങ്ങൾ
വർഗ്ഗം:നെല്ല്
കാട്ടുരാച്ചുക്ക്

കാട്ടുരാച്ചുക്കിന്റെ  ഇംഗ്ലീഷിലെ പേര് **Jungle Nightjar** എന്നാണ്. ശാസ്ത്രീയനാമം **Caprimulgus indicus** എന്നുമാണ്. 

കുറ്റിക്കാടുകളിലും വലിയകാടുകളുടെ അരികുകളിലുമാണ് താമസിക്കുന്നത്. സന്ധ്യ മുതൽ പുലരുംവരെ ഇവ ശബ്ദമുണ്ടാക്കിക്കൊണ്ടിരിക്കും. 

മിക്ക സമയത്തും തറയിൽ ചേർന്നിരിക്കുകയാണ് ഇവ ചെയ്യുക.

തവിട്ടു നിറമാണ്. ശരീരത്തിനു നെടുകെ കുറെ കറുത്ത അടയാളങ്ങളും വെളുത്ത കുത്തുകളുമുണ്ട്. കഴുത്തിൽ വെള്ള വരയുണ്ട്. 

## പ്രജനനം

ജനുവരി മുതൽ മാർച്ചു വരെയാണ് മുട്ടയിടുന്ന കാലം. രണ്ടുമുട്ടകൾ വരെയിടും. ആണും പെണ്ണും മാറി മാറി അടയിരിക്കും. 16 -17 ദിവസങ്ങൾക്കുള്ളിൽ മുട്ട വിരിയും.

## അവലംബം
*Biodiversity Documentaion for Kerala Part II: Birds, P.S. Easa& E.E.Jayson, Kerala Forest Research Institute
*Birds of Kerala, Salim Ali, The kerala forests and wildlife department
*കേരളത്തിലെ പക്ഷികൾ, ഇന്ദുചൂഡൻ, കേരള സാഹിത്യ അക്കാദമി
മുള്ളരിങ്ങാട്

ഇടുക്കി ജില്ലയിലെ ഒരു കുടിയേറ്റ  ഗ്രാമം ആണ് **മുള്ളരിങ്ങാട്**. ഇടുക്കി, എറണാകുളം ജില്ലകളുടെ അതിർത്തി പ്രദേശം ആണ് ഈ സ്ഥലം. കോതമംഗലത്തു നിന്നും ഇടുക്കി, കട്ടപ്പന, കുമളി തുടങ്ങിയ സ്ഥലങ്ങളിലേക്ക് പോകാനുള്ള ഒരു എളുപ്പവഴി ആണ് ഈ സ്ഥലം . പക്ഷെ യാത്ര സൗകര്യം വളരെ കുറവാണ്. ജനങ്ങളിൽ ഭൂരിഭാഗവും സിറിയൻ കത്തോലിക്കരും, മുസ്ലിം മതവിഭാഗവും ഹിന്ദുക്കളും ആണ്. ക്രിസ്ത്യൻ സഭകളിൽ കത്തോലിക്കാ ദോവലയവും, യാക്കോബായ ദേവാലയവും , ബ്രദറൺ ആരാധനാലയവും സി.എസ്.ഐ ദേവാലയവും, പെന്തികോ സത് ദേവാലയവും ഉണ്ട്.

## ബ്രദറൺ ആരാധനാലയം.

മുള്ളരിങ്ങാട് ജംഗ്ഷനിൽ ഉള്ള ക്രൈതവ ദേവാലയമാണ് ബ്രദറൺ ആരാധനാലയം.
വാളകം സ്വദേശിയായ എ.എം പ്രസാദ് & ഡോ.ലിസ്സി പ്രസാദ് കുടുംബമായി മിഷ്നറിമാരായി ഈ പ്രദേശത്ത് കടന്നു വരികയും ആതുര സേവനത്തോടൊപ്പം ജനങ്ങൾക്ക് ആത്മീയ അവബോധം നൽകുകയും ചെയ്തു. അങ്ങനെ 1991 ൽ സ്ഥാപിതമായതാണ് ഈ ദേവാലയം.

## വിദ്യാഭ്യാസം
മുള്ളരിങ്ങാട് ലോവർ പ്രൈമറി സ്ക്കൂളും, മുള്ളരിങ്ങാട് ഗവണ്മെന്റ് ഹയർ സെക്കണ്ടറി സ്ക്കൂളും ആണ് ഇവിടെ ഉള്ള വിദ്യാഭ്യാസ സ്ഥാപനങ്ങൾ. ഇടുക്കി ജില്ലയിൽ തന്നെ വിജയ ശതമാനം വളരെ കുറവുള്ള ഒരു സ്ക്കൂൾ ആയിരുന്നു  മുള്ളരിങ്ങാട് ഗവണ്മെന്റ് ഹയർ സെക്കണ്ടറി  സ്കൂൾ. പക്ഷെ ഇപ്പോൾ ഇതിൽ ഒരു മാറ്റം വന്നിട്ടുണ്ട്. ഉപരി പഠനത്തിനായി ഇവിടെ ഉള്ള കുട്ടികൾ പ്രധാനമായും ആശ്രയിക്കുന്നത് കോതമംഗലം, തൊടുപുഴ തുടങ്ങിയ പട്ടണങ്ങളെ ആണ്. 
മുള്ളരിങ്ങാട് നിന്നും ഏകദേശം  പത്തു കിലോ മീറ്റർ അകലെ ഉള്ള ഒരു വിനോദ സഞ്ചാര കേന്ദ്രം ആണ് മീനുളിയാൻ പാറ. പക്ഷെ യാത്ര സൗകര്യം കുറവായത് കൊണ്ട് ഇവിടെ സഞ്ചാരികളുടെ തിരക്ക് വളരെ കുറവാണ്.

## ഗതാഗതം
മുള്ളരിങ്ങാട് - തലക്കോട് പാത,  മുള്ളരിങ്ങാട് - പൈങ്ങോട്ടുർ പാത, എന്നിവയാണ് ഇവിടുത്തെ പ്രധാന പാതകൾ. ഇതിൽ  മുള്ളരിങ്ങാട് - തലക്കോട് റോഡ്‌ ദേശീയപാത നാൽപ്പത്തൊമ്പതുമായി  (കൊച്ചി  - രാമേശ്വരം ഹൈവേ ) തലക്കോട് (നേര്യമംഗലത്തിനു 3 കിലോമീറ്റർ പടിഞ്ഞാറ്) വെച്ച് കൂട്ടിമുട്ടുന്നു.

## അവലംബങ്ങൾ
ഓറഞ്ച് (മലയാളചലച്ചിത്രം)

ബിജു വർക്കി സംവിധാനം ചെയ്ത് 2012-ൽ പുറത്തിറങ്ങിയ മലയാളചലച്ചിത്രമാണ് ***ഓറഞ്ച്***. കലാഭവൻ മണി, ബിജു മേനോൻ എന്നിവരാണ് പ്രധാനവേഷങ്ങളിൽ അഭിനയിച്ചിരിക്കുന്നത്. ബിജു വർക്കിയും സുരേഷ് കൊച്ചമ്മിണിയുമാണ് ഈ ചിത്രത്തിന്റെ രചന നിർവ്വഹിച്ചിരിക്കുന്നത്.

## അഭിനേതാക്കൾ
* കലാഭവൻ മണി – യാക്കോബി
* ബിജു മേനോൻ – ബാബൂട്ടൻ
* ലെന – സരിത
* ജഗതി ശ്രീകുമാർ
* രാജൻ പി. ദേവ്
* നെടുമുടി വേണു
* സോന നായർ
* മച്ചാൻ വർഗ്ഗീസ്
* പ്രകാശ് നാഥ് – മുത്തു
* ദിയ ബാബു – ദിയ

## അവലംബം

* nowrunning.com 
* popcorn.oneindia.in 

## പുറത്തേക്കുള്ള കണ്ണികൾ
* ''ഓറഞ്ച്'' – മലയാളസംഗീതം.ഇൻഫോ

വർഗ്ഗം:2012-ൽ പുറത്തിറങ്ങിയ മലയാളചലച്ചിത്രങ്ങൾ
വധശിക്ഷ ഭൂട്ടാനിൽ

**[[ഭൂട്ടാൻ|ഭൂട്ടാനിൽ]]**, വധശിക്ഷ 2004 മാർച്ച് 20-ൻ സ്ഥിരമായി നിർത്തലാക്കപ്പെട്ടു. നിലവിലുള്ള ഭരണഘടന (2008) വധശിക്ഷ നിർത്തലാക്കിയിട്ടുണ്ട്. ഈ നിരോധനം ഭൂട്ടാന്റെ ഭരണഘടന വാഗ്ദാനം ചെയ്യുന്ന പല മൗലികാവകാശങ്ങളിലും മനുഷ്യാവകാശങ്ങളിലും ആവർത്തിച്ചുറപ്പിക്കുന്നുണ്ട്. ചില മൗലികാവകാശങ്ങൾ ഭൂട്ടാൻ പൗരന്മാർക്കു മാത്രം ഉറപ്പു നൽകുമ്പോൾ (വോട്ടവകാശം, ഭൂമി കൈവശം വയ്ക്കാനുള്ള അവകാശം, തുല്യ വേതനത്തിനുള്ള അവകാശം എന്നിവ ഉദാഹരണം) വധശിക്ഷാ നിരോധനം ഭൂട്ടാനിലുള്ള എല്ലാവർക്കും ബാധകമാണ്.

## ചരിത്രം
ആദ്യത്തെ ഭൂട്ടാൻ രാജാവ് ഉഗ്യൈൻ വാംങ്ചുക്കിന്റെ ഭരണപരിഷ്കാരമനുസരിച്ച് കുറ്റം ചെയ്ത സ്ഥലം വിട്ടോടുന്ന കൊലപാതകികൾക്കും സർക്കാർ രേഖകൾ വ്യാജമായി ചമയ്ക്കുന്നവർക്കുമാണ് വധശിക്ഷകൾ നൽകാവുന്നത്. 1992-ലെ ദേശസുരക്ഷന്നിയമമനുസരിച്ച് "മനഃപൂർവ്വം രാജ്യത്തെ രാജാവിന്റെ സർക്കാരിനെ ഒറ്റികൊടുക്കാനുദ്ദേശിച്ച് ശത്രുവിന് സഹായവും സൗഖ്യവും കൊടുക്കുക" എന്ന രാജ്യദ്രോഹക്കുറ്റം ചെയ്യുന്നവർക്കും വധശിക്ഷ നൽകാവുന്നതാണ്. "

1964 ഏപ്രിൽ അഞ്ചിന് പ്രധാനമന്ത്രി ജിഗ്മെ പാൽഡൻ ഡോർജി രാഷ്ട്രീയ കിടമത്സരത്തിന്റെ ഭാഗമായി കൊല്ലപ്പെട്ടു. രാജാവിന്റെ മാതുലനും റോയൽ ഭൂട്ടാൻ ആർമിയുടെ തലവനുമായ നാംഗ്യാൽ ബഹാദൂർ അട്ടിമറിക്കുറ്റമാരോപിച്ച് വധിക്കപ്പെട്ടവരിൽ പെടുന്നു.

## അവലംബം

## പുറത്തേയ്ക്കുള്ള കണ്ണികൾ
*
*

ഭൂട്ടാൻ
ഭൂട്ടാൻ
സുനിൽ ജാന

പ്രശസ്തനായ ഭാരതീയ ഫോട്ടോഗ്രാഫറായിരുന്നു **സുനിൽ ജാന** (1918 – 2012 ജൂൺ 21). പത്മശ്രീ, പത്മഭൂഷൺ ഉൾപ്പെടെ നിരവധി പുരസ്കാരങ്ങൾ നേടിയിട്ടുണ്ട്. ബംഗാൾ ക്ഷാമത്തിന്റെ ദുരിതചിത്രങ്ങൾ പൊതുസമൂഹത്തിലെത്തിച്ചത് ജാനയുടെ നിശ്ചല ചിത്രങ്ങളായിരുന്നു.
  
## ജീവിതരേഖ
1918-ൽ അസമിൽ ജനിച്ച അദ്ദേഹം വളർന്നത് കൊൽക്കത്തയിലായിരുന്നു. സെന്റ് സേവ്യേഴ്സിലെയും പ്രസിഡൻസി കോളേജിലെയും പഠനകാലത്ത ഇടതുപക്ഷവിദ്യാർഥി പ്രസ്ഥാനത്തിൽ ആകൃഷ്ടനായി. കമ്യൂണിസ്റ്റ് പാർട്ടി നേതാവായ പി.സി. ജോഷിയാണ് ജാനയിലെ ഫോട്ടോഗ്രാഫറെ തിരിച്ചറിഞ്ഞത്. ജോഷിക്കൊപ്പം സഞ്ചരിച്ച് പകർത്തിയ ചിത്രങ്ങളാണ് 1943-ലെ ബംഗാൾ ക്ഷാമത്തിന്റെ യഥാർഥചിത്രം പുറത്തുകൊണ്ടു വന്നത്. പിന്നീട് ചിത്തോപ്രസാദിനൊപ്പം മുംബൈയിലെ കമ്യൂൺ കേന്ദ്രമായി പ്രവർത്തിച്ചു. പ്രോഗ്രസീവ് റൈറ്റേഴ്സ് അസോസിയേഷനുമായും ഇന്ത്യൻ പീപ്പിൾസ് തിയറ്റർ അസോസിയേഷനുമായും ബന്ധപ്പെട്ട് പ്രവർത്തിച്ചു. ജാനയുടെ ചിത്രങ്ങൾ ലൈഫ് മാഗസിനിലും തുടർച്ചയായി പ്രസിദ്ധീകരിച്ചു. പീപ്പിൾ ഏജിലായിരുന്നു അദ്ദേഹത്തിന്റെ ഫോട്ടോകൾ അധികവും അക്കാലത്ത് വന്നത്. കൊൽക്കത്ത കേരന്ദീകരിച്ച് അദ്ദേഹം സത്യജിത് റേ, ചിദാനന്ദദാസ് ഗുപ്ത, ഹരിദാസ് ഗുപ്ത എന്നിവരോടൊപ്പം കൽക്കട്ട ഫിലിം സൊസൈറ്റിയുമായും ബന്ധപ്പെട്ട് പ്രവർത്തിച്ചു.
ലോകവ്യാപകമായി വിവിധ നഗരങ്ങളിൽ ഫോട്ടോപ്രദർശനം നടത്തിയിട്ടുണ്ട്. ഫോട്ടോഗ്രഫിയെക്കുറിച്ചുള്ള മൂന്നു പുസ്തകങ്ങളും അദ്ദേഹം രചിച്ചു. ബിബിസിയുൾപ്പടെ ജാനയെക്കുറിച്ച് മൂന്ന് ഡോക്യുമെന്ററികളും നിർമ്മിച്ചിട്ടുണ്ട്.

## കേരളവും ജാനയും
പുരോഗമന പ്രസ്ഥാനത്തിന്റെ ആദ്യകാല ഫോട്ടോഗ്രാഫറുമായിരുന്നു അദ്ദേഹം. കയ്യൂർ കേസിൽ തൂക്കിക്കൊല്ലപ്പെട്ട കമ്മ്യൂണിസ്റ്റുകാരുടെ വീടു സന്ദർശിച്ച പി സി ജോഷി ഒരു വഞ്ചിയിൽ മടങ്ങുന്നത് അദ്ദേഹമെടുത്ത പ്രസിദ്ധമായ ഒരു ഫോട്ടോയാണ്. വള്ളത്തോളുമായി  അദ്ദേഹം നടത്തിയ  അഭിമുഖം അന്ന് കമ്മ്യൂണിസ്റ്റ് പാർടി പത്രമായിരുന്ന പീപ്പിൾസ് വാർ പ്രസിദ്ധപ്പെടുത്തിയിരുന്നു.
## കൃതികൾ
*ദ സെക്കന്റ് കാപ്ച്ചർ
*ഡാൻസസ് ഓഫ് ദ ഗോൾഡൻ ഹാൾ (അശോക് ചാറ്റർജിയുമായി ചേർന്ന്)
*ദ ട്രൈബൽസ് ഓഫ് ഇൻഡ്യ : ത്രൂ ദ ലെൻസ് ഓഫ് സുനിൽ ജാന
*ഫോട്ടോഗ്രാഫിംഗ് ഇൻഡ്യ (ഓക്സ്ഫോർഡ് യൂണിവേഴ്സിറ്റി പുറത്തിറക്കാനിരിക്കുന്നത്)

## പുരസ്കാരങ്ങൾ
*പത്മശ്രീ (1972)
*പത്മഭൂഷൺ (2012)

## അവലംബം

## പുറം കണ്ണികൾ
*നോവുകളെ ഒപ്പിയെടുത്ത് - സുരേഷ്ഗോപി http://www.deshabhimani.com/periodicalContent2.php?id=527
*സുനിൽ ജാനയുടെ വെബ്സൈറ്റ് http://suniljanah.org/sjanah/exsf00/vexsf00.htm 
*Portraitist of the Nehruvian era http://www.thehindu.com/news/national/article3559899.ece
*"SUNIL JANAH - PRABHU GUPTARA TALKS TO A PIONEER INDIAN PHOTOJOURNALIST", Prabhu Guptara, TEN-8, No. 21, 1987 http://suniljanah.org/sjanah/review/ten-8.htm 
*Documenting society and politics : A Frontline feature on the photography of Sunil Janah. http://www.frontlineonnet.com/fl1519/15190690.htm

വർഗ്ഗം:ഇന്ത്യൻ നിശ്ചലചിത്ര ഛായാഗ്രാഹകർ
വർഗ്ഗം:പത്മഭൂഷൺ പുരസ്കാരം ലഭിച്ചവർ
വർഗ്ഗം:പത്മശ്രീ പുരസ്കാരം ലഭിച്ചവർ
വർഗ്ഗം:1918-ൽ ജനിച്ചവർ
ജെ.എ. ചാക്കോ

കേരളത്തിലെ പൊതുപ്രവർത്തകനും കേരള കോൺഗ്രസ് സ്ഥാപക നേതാക്കളിലൊരാളുമാണ് **ജെ.എ.ചാക്കോ** (25 ജൂലൈ 1925 - 23 ജൂൺ 2012). അഭിഭാഷകനും പ്രമുഖ സഹകാരിയുമായിരുന്നു. മൂന്നും നാലും അഞ്ചും കേരള നിയമ സഭകളിൽ അംഗമായിരുന്നു.

## ജീവിതരേഖ
കോട്ടയം ജില്ലയിൽ അബ്രഹാമിന്റേയും റോസമ്മയുടെയും മകനായി ജനിച്ചു. കോട്ടയം ജില്ലയിലെ അകലക്കുന്നം മണ്ഡലത്തെ 1964 മുതൽ 1977 വരെ തുടർച്ചയായി അദ്ദേഹം നിയമസഭയിൽ പ്രതിനിധീകരിച്ചു. ഗവ. പ്ലീഡർ സ്ഥാനത്തുനിന്ന് രാജിവച്ച് 1964ൽ മത്സരിച്ച് ജയിച്ചെങ്കിലും രാഷ്ട്രീയ അസ്ഥിരതയെത്തുടർന്ന് നിയമസഭ പിരിച്ചുവിട്ടതിനാൽ എം.എൽ.എ.യായി പ്രവർത്തിക്കാനായില്ല. 1965 മുതൽ മൂന്ന് തിരഞ്ഞെടുപ്പുകളിൽ അകലക്കുന്നത്ത് ജയിച്ചു. 77 വരെ നിയമസഭാംഗമായി തുടർന്നു.

അകലക്കുന്നം മണ്ഡലം ഇല്ലാതായതിനാൽ 1980ൽ മത്സരിക്കാനായില്ല. 1982ലെ നിയമസഭാ തിരഞ്ഞെടുപ്പിൽ ഇടത് സ്വതന്ത്രനായി കെ.എം.മാണിക്കെതിരെ പാലായിൽ മത്സരിച്ചെങ്കിലും പരാജയപ്പെട്ടു. പിന്നീട് സജീവ രാഷ്ട്രീയത്തിൽനിന്ന് പിൻവാങ്ങി സഹകരണമേഖലയിൽ വ്യാപൃതനായി. 

## തിരഞ്ഞെടുപ്പുകൾ

## കുടുംബം
ഭാര്യ:  കാതറൈൻ

## അവലംബം


വർഗ്ഗം:മൂന്നാം കേരള നിയമസഭാംഗങ്ങൾ
വർഗ്ഗം:നാലാം കേരള നിയമസഭാംഗങ്ങൾ
വർഗ്ഗം:അഞ്ചാം ലോക്‌സഭയിലെ അംഗങ്ങൾ
വർഗ്ഗം:കോട്ടയം ജില്ലയിൽ ജനിച്ചവർ
വർഗ്ഗം:ലോക്‌സഭയിലെ മുൻ അംഗങ്ങൾ
വർഗ്ഗം:1965-ലെ കേരളനിയമസഭയിലേക്ക് തിരഞ്ഞെടുക്കപ്പെട്ടവർ
വധശിക്ഷ സൈപ്രസിൽ

കൊലപാതകക്കുറ്റത്തിന് വധശിക്ഷ നൽകുന്നത് 1983 ഡിസംബർ 15-ന് സൈപ്രസിൽ നിർത്തലാക്കപ്പെട്ടിരുന്നു. എല്ലാ കുറ്റങ്ങൾക്കും വധശിക്ഷ ഒഴിവാക്കപ്പെട്ടത് 2002 ഏപ്രിൽ 19-നാണ്. പൊതുവും രാഷ്ട്രീയവുമായ അവകാശങ്ങൾക്കായുള്ള അന്താരാഷ്ട്ര ഉടമ്പടിയുടെ നിർബന്ധമല്ലാത്ത രണ്ടാം പ്രൊട്ടോക്കോൾ സൈപ്രസ് അംഗീകരിച്ചിട്ടുണ്ട്. ഈ ഉടമ്പടി വധശിക്ഷ പൂർണ്ണമായി നിർത്തലാക്കാൻ വ്യവസ്ഥ ചെയ്യുന്നു. ആദ്യം ഈ പ്രോട്ടോക്കോൾ നടപ്പാക്കുന്നതിനെ എതിർത്തിരുന്നെങ്കിലും പിന്നീട് എതിർപ്പ് പിൻവലിച്ചു. 

അവസാന വധശിക്ഷ 1962 ജൂൺ 13-നാണ് നടന്നത്. കൊലപാതകക്കുറ്റത്തിന് ഹാംബിസ് സക്കറിയ, മൈക്കൽ ഹിലെറ്റികോസ്, ലസാരിസ് ഡെമെട്രിയോ എന്നിവരെ തൂക്കിക്കൊല്ലുകയായിരുന്നു. 

സ്വാതന്ത്ര്യത്തിനു മുൻപ് 1956-ലും 1957-ലുമായി 9 ആൾക്കാരെ ബ്രിട്ടൻ 9 പേരെ ഇ.ഒ.കെ.എ. എന്ന സംഘടനയുടെ അംഗങ്ങളായി നടത്തിയ പ്രവർത്തനങ്ങൾക്ക് ശിക്ഷയെന്ന നിലയിൽ തൂക്കിക്കൊന്നിരുന്നു. 

ടർക്കിഷ് റിപ്പബ്ലിക് ഓഫ് നോർതേൺ സൈപ്രസ് എന്ന അംഗീകൃതമല്ലാത്ത രാജ്യം വധശിക്ഷ ചില സാഹചര്യങ്ങളിൽ നൽകാനുള്ള നിയമം നിലനിർത്തിയിട്ടുണ്ട്. ഭരണഘടനയുടെ ആർട്ടിക്കിൾ 15 യുദ്ധസമയത്ത് രാജ്യദ്രോഹം ചെയ്യുന്നതിനും, തീവ്രവാദ പ്രവർത്തനങ്ങൾക്കും, കടൽക്കൊള്ളയ്ക്കും, ആവർത്തിച്ചുള്ള കൊലപാതകങ്ങൾക്കും വധശിക്ഷ നടപ്പാക്കാമെന്ന് വ്യവസ്ഥ ചെയ്യുന്നുണ്ട്. ഈ സാഹചര്യങ്ങളിലും ആർട്ടിക്കിൾ 78 അനുസരിച്ച് വധശിക്ഷ ജനപ്രാതിനിദ്ധ്യസഭയുടെ അനുവാദമില്ലാതെ നടത്താനാവില്ല.  1962-നു ശേഷം 2012 വരെ വധശിക്ഷകളൊന്നും ഉണ്ടായിട്ടില്ല. 

## അവലംബം

സൈപ്രസ്
സൈപ്രസ്
വർഗ്ഗം:സൈപ്രസ്
പി.ജെ. കുര്യൻ

കേരളത്തിലെ ഒരു പൊതു പ്രവർത്തകനാണ് **പി.ജെ. കുര്യൻ**. 2012 ആഗസ്റ്റ് 21 ന് രാജ്യസഭാ ഉപാധ്യക്ഷനായി തെരഞ്ഞെടുക്കപ്പെട്ടു. മാവേലിക്കര, ഇടുക്കി ലോക്‌സഭാ മണ്ഡലങ്ങളിൽനിന്ന് ആറുതവണ വിജയിച്ചിട്ടുള്ള പി.ജെ. കുര്യൻ ചീഫ് വിപ്പ്, കേന്ദ്ര മന്ത്രി തുടങ്ങിയ സ്ഥാനങ്ങളും വഹിച്ചിട്ടുണ്ട്. രാജ്യസഭയിലും അംഗമായിരുന്നു. ഐ.ഐ.ടി. ചെയർമാൻ സ്ഥാനവും വഹിച്ചിട്ടുണ്ട്. 2012 ജൂണിൽ രാജ്യസഭയിലേക്ക് തെരഞ്ഞെടുക്കപ്പെട്ടു.
## ജീവിതരേഖ
തിരുവല്ല വെണ്ണിക്കുളം പടുത്തോട് പള്ളത്ത് പരേതരായ പി.ജി. ജോസഫിന്റെയും റാഹേലമ്മ ജോസഫിന്റെയും നാല് മക്കളിൽ മൂന്നാമനായി ജനിച്ച കുര്യൻ കോഴഞ്ചേരി സെന്റ് തോമസ് കോളജിലെ ഫിസിക്‌സ് പ്രൊഫസറായിരുന്നു. ലോക്‌സഭയും, രാജ്യസഭയും നിയന്ത്രിക്കുവാനുള്ള അവസരവും അദ്ദേഹത്തിന് ലഭിച്ചിട്ടുണ്ട്. കഴിഞ്ഞ തവണ രാജ്യസഭാംഗമായിരുന്നപ്പോൾ പാനൽ ഓഫ് ചെയർമാന്മാരുടെ പട്ടികയിലും അംഗമായിരുന്നു. കേന്ദ്ര വ്യവസായ വാണിജ്യ വകുപ്പ് മന്ത്രി, ഊർജ്ജവകുപ്പ് മന്ത്രി എന്നീ സ്ഥാനങ്ങൾ അദ്ദേഹം വർഷങ്ങളോളം കൈകാര്യം ചെയ്തു. 1980ൽ ആണ് പി.ജെ. കുര്യൻ ആദ്യമായി ലോക്‌സഭയിൽഎത്തുന്നത്. ചീഫ് വിപ്പ്, രാജ്യസഭയിലെ സീനിയർ വൈസ് ചെയർമാൻ, എ.ഐ.ടി. ചെയർമാൻ, യു.എൻ. പ്രതിനിധിയായി 1994, 1997, 2011 ഇന്ത്യൻ പ്രതിനിധിയായി പങ്കെടുത്തു. ഇപ്പോൾ എ.എഫ്.പി.പി.ഡി. വൈസ് ചെയർമാൻ ആണ്.
## രാജ്യസഭാ ഉപാധ്യക്ഷൻ
2012 ആഗസ്റ്റ് 21 ന് രാജ്യസഭാ ഉപാധ്യക്ഷനായി തെരഞ്ഞെടുക്കപ്പെട്ടു. പ്രതിപക്ഷം സ്‌ഥാനാർത്ഥിയെ നിർത്താതിരുന്നതിനാൽ ഏകകണ്‌ഠമായിരുന്നു തെരഞ്ഞെടുപ്പ്‌. കുര്യന്റെ പേര്‌ പ്രധാനമന്ത്രി മൻമോഹൻ സിംഗ് നിർദ്ദേശിച്ചു. രാജ്യസഭാ ഉപാധ്യക്ഷനാകുന്ന രണ്ടാമത്തെ മലയാളിയാണ് പി.ജെ. കുര്യൻ. 
ഭാര്യ : സൂസൻ കുര്യൻ
## സൂര്യനെല്ലി സ്ത്രീപീഡനക്കേസ്

സൂര്യനെല്ലി സ്ത്രീപീഡനക്കേസിൽ  പി.ജെ കുര്യനെ പ്രതിചേർക്കണമെന്നാവശ്യപ്പെട്ട് പെൺകുട്ടി അഭിഭാഷകന് കത്തയച്ചിരുന്നു. കുമളി പഞ്ചായത്ത് ഗസ്റ്റ് ഹൗസിൽ വെച്ച് കുര്യൻ പീഡിപ്പിച്ചതായി  അന്വേഷണ ഉദ്യോഗസ്ഥരോട് പറഞ്ഞെങ്കിലും കുര്യനെ രക്ഷിക്കാൻ അന്വേഷണ ഉദ്യോഗസ്ഥർ ശ്രമിച്ചതായി പെൺകുട്ടി ആരോപിച്ചിരുന്നു. കുര്യനെതിരെ പീരുമേട് കോടതിയിൽ പെൺകുട്ടി സ്വകാര്യ അന്യായം  നൽകിയിരുന്നുവെങ്കിലും കുര്യനെ കോടതി വിചാരണ ചെയ്തില്ല. കുര്യനെ പ്രതിപ്പട്ടികയിൽനിന്ന് ഒഴിവാക്കിയതിനെതിരെ സംസ്ഥാന സർക്കാർ സമർപ്പിച്ച ഹർജി 2007ൽ മുൻ സുപ്രീംകോടതി ചീഫ് ജസ്റ്റിസ് കെ.ജി. ബാലകൃഷ്ണന്റെ നേതൃത്വത്തിലുള്ള ബെഞ്ച് മുമ്പാകെയാണ് വന്നത്. കുര്യനെ പ്രതിപ്പട്ടികയിൽ ഉൾപ്പെടുത്തി വിചാരണ നേരിടണമെന്നായിരുന്നു അന്നത്തെ ഇടത് സർക്കാർ സുപ്രീംകോടതിയിൽ സമർപ്പിച്ച ഹർജിയിൽ ആവശ്യപ്പെട്ടിരുന്നത്. എന്നാൽ, കേസിന്റെ വിശദാംശങ്ങളിലേക്ക് കടക്കാതെ ഹർജി തള്ളി.

## തിരഞ്ഞെടുപ്പുകൾ

## അവലംബം

## പുറം കണ്ണികൾ
*രാജ്യസഭാ വെബ്സൈറ്റ് http://india.gov.in/govt/rajyasabhampbiodata.php?mpcode=1979

വർഗ്ഗം:കേരളീയരായ രാജ്യസഭാംഗങ്ങൾ
വർഗ്ഗം:പത്തനംതിട്ട ജില്ലയിൽ ജനിച്ചവർ
വർഗ്ഗം:ഏഴാം ലോക്‌സഭയിലെ അംഗങ്ങൾ
വർഗ്ഗം:എട്ടാം ലോക്‌സഭയിലെ അംഗങ്ങൾ
വർഗ്ഗം:ഒൻപതാം ലോക്‌സഭയിലെ അംഗങ്ങൾ
വർഗ്ഗം:പത്താം ലോക്‌സഭയിലെ അംഗങ്ങൾ
വർഗ്ഗം:പതിനൊന്നാം ലോക്‌സഭയിലെ അംഗങ്ങൾ
വർഗ്ഗം:പന്ത്രണ്ടാം ലോക്‌സഭയിലെ അംഗങ്ങൾ
വർഗ്ഗം:കേന്ദ്ര കാബിനറ്റ് മന്ത്രിമാർ
വർഗ്ഗം:രാജ്യസഭാ ഉപാദ്ധ്യക്ഷർ
വർഗ്ഗം:കേരളത്തിൽ നിന്നും രാജ്യസഭയിൽ അംഗമായവർ
വർഗ്ഗം:1941-ൽ ജനിച്ചവർ
വധശിക്ഷ ഹോങ്ക് കോങ്ങിൽ

**[[വധശിക്ഷ]] [[ഹോങ്ക് കോങ്|ഹോങ്ക് കോങ്ങിൽ]]** 1993-ൽ ഔദ്യോഗികമായി നിർത്തലാക്കപ്പെട്ടിട്ടുണ്ട്.  

## വധശിക്ഷ നൽകപ്പെട്ടിരുന്ന കുറ്റങ്ങൾ
1993-നു മുൻപ് ഹോങ്ക് കൊങ് കോളനി നിലവിൽ വന്ന കാലം മുതൽക്കേ കൊലപാതകം, മരണത്തിൽ കലാശിക്കുന്ന തട്ടിക്കൊണ്ടു പോകൽ, കടൽക്കൊള്ള എന്നീ കുറ്റങ്ങൾക്ക് സാധാരണ ഉപയോഗത്തിലിരുന്ന ശിക്ഷാ രീതിയായിരുന്നു വധശിക്ഷ.   
## നിർത്തലാക്കൽ
1966 നവംബർ 16-ന് നടന്ന അവസാന ശിക്ഷയ്ക്കു ശേഷം വധശിക്ഷകൾ താൽക്കാലിക നടപടി എന്ന നിലയിൽ നിർത്തി വച്ചിരിക്കുകയായിരുന്നു.  അതിനു ശേഷം ഹോങ്ക് കോങ് ഗവർണർ എല്ലാ വധശിക്ഷകളും ജീവപര്യന്തം തടവായി തെന്റെ അധികാരമുപയോഗിച്ച് മാറ്റിക്കൊണ്ടിരുന്നു.  1993 ഏപ്രിലിൽ ഹോങ്ക് കോങ്ങിൽ വധശിക്ഷ ഔദ്യോഗികമായി നിർത്തലാക്കപ്പെട്ടു.  അതിനു ശേഷം ജീവപര്യന്തം തടവാണ് ഹോങ്ക് കോങ്ങിലെ ഏറ്റവും കൂടിയ ശിക്ഷ. 

ചൈനയുമായി പുനഃസംയോജനം കഴിഞ്ഞ ശേഷവും "ഒരു രാജ്യം രണ്ടു വ്യവസ്ഥകൾ" എന്ന തത്ത്വമനുസരിച്ച് ഹോങ്ക് കോങ് നിയമത്തിൽ വധശിക്ഷ നിരോധിതമായി തുടരുന്നു.  ചൈനയിൽ വധശിക്ഷ നിലവിലുണ്ട്. 

## അവലംബം
മധുകർ ദത്താത്രയ ദേവറസ്

രാഷ്ട്രീയ സ്വയം സേവക് സംഘത്തിന്റെ മൂന്നാമത്തെ സർസംഘചാലകൻ ആയിരുന്നു **മധുകർ ദത്താത്രയ ദേവറസ്** () (1915 ഡിസംബർ 11 - 1996 ജൂൺ 17). 1973 മുതൽ 1994 വരെ അദ്ദേഹം ആർ.എസ്.എസ്സിന്റെ സർസംഘചാലക് സ്ഥാനത്ത് തുടർന്നു. 1992 ഡിസംബർ 6 ബാബരി മസ്ജിദ്‌ തകർക്കപ്പെടുന്ന വേളയിൽ സംഘത്തിന്റെ ഉന്നത നേതാവ് ആയിരുന്നു.

## ബാല്യം, വിദ്യാഭ്യാസം

ആന്ധ്രാപ്രദേശിൽ നിന്ന് കുടിയേറി നാഗ്പൂരിൽ സ്ഥിര താമസമാക്കിയ കർഷക കുടുംബത്തിൽ ദത്താത്രയ കൃഷ്ണറാവു ദേവറസിന്റെയും പാർവ്വതിഭായിയുടേയും പുത്രനായി 1915 ഡിസംബർ 11നു നാഗ്പൂരിൽ ജനിച്ചു. രണ്ടു സഹോദരന്മാരും രണ്ടു സഹോദരിമാരും അടങ്ങുന്നതായിരുന്നു ദേവറസ്സിന്റെ കുടുംബം.

1931- ൽ സർവ്വകലാശാലാ ബിരുദം പൂർത്തിയാക്കിയ അദ്ദേഹം 1935-ൽ മോറിസ് കോളേജിൽ (ഇപ്പോൾ നാഗപ്പൂർ മഹാ വിദ്യാലയ) നിന്നും നിയമ ബിരുദം കരസ്ഥമാക്കി.

## രാഷ്ട്രീയ സ്വയംസേവക സംഘം

ഡോക്ടർ ഹെഡ്ഗേവാറിന്റെ പ്രവർത്തനങ്ങളിൽ ആകൃഷ്ടനായിരുന്ന ദേവറസ് ആർ.എസ്.എസ്സിന്റെ പ്രാരംഭ കാലത്ത് തന്നെ അതിൽ പ്രവർത്തനം ആരംഭിച്ചിരുന്നു. വിദ്യാഭ്യാസത്തിനു ശേഷം അദ്ദേഹം ആർ.എസ്.എസ്സിന്റെ പ്രചാരകനാകാൻ തീരുമാനിച്ചു. ബംഗാൾ പ്രാന്തത്തിൽ ആയിരുന്നു പ്രചാരകനായി ദേവറസ് നിയോഗിക്കപ്പെട്ടത്. അതിനുശേഷം നാഗപ്പൂർ നഗർ കാര്യവാഹകായി നിയമിക്കപ്പെട്ടു. 1946-ൽ സഹ സർകാര്യവാഹും 1965-ൽ സർ കാര്യവാഹും ആയി. മാധവ സാദാശിവ ഗോൾവാൽക്കറിനു ശേഷം 1973 ജൂൺ 5-ന് അദ്ദേഹം സർസംഘചാലക് സ്ഥാനം ഏറ്റെടുത്തു.

## അടിയന്തരാവസ്ഥ

ദേവറസ് ആർ എസ് എസ് നേതൃത്വത്തിലേക്ക് വന്ന് രണ്ടു വർഷങ്ങൾക്കുള്ളിൽ തന്നെ ഇന്ദിരാ ഗാന്ധി അടിയന്തരാവസ്ഥ പ്രഖ്യാപിച്ചു. ആർ എസ് എസ്സിനെ  നിരോധിക്കുകയും ദേവറസ്സിനെയും മറ്റനേകം സ്വയംസേവകരെയും ജയിലിൽ അടക്കുകയും ചെയ്തു. ജനാധിപത്യം ഇനി തിരികെ വരില്ല എന്ന് പോലും സംശയിക്കപ്പെട്ട കാലഘട്ടത്തിൽ ദേവറസ്സിൻറെ നേതൃത്വത്തിൽ ആർ എസ് എസ് അടിയന്തരാവസ്ഥക്ക്‌ എതിരെ അതുല്യമായ പോരാട്ടം തന്നെ കാഴ്ചവച്ചു. .

ലണ്ടനിൽ നിന്ന് പ്രസിദ്ധീകരിക്കുന്ന എകണോമിസ്റ്റ് പത്രം പറഞ്ഞു "ഇടതു പക്ഷം അല്ലാത്ത ലോകത്തിലെ ഒരേ ഒരു വിപ്ലവ പ്രസ്ഥാനം ആണ് ആർ.എസ്.എസ് . ജനാധിപത്യം പുന:സ്ഥാപിക്കുക എന്നത് മാത്രം ലക്ഷ്യമാക്കിയാണ് അത് പ്രവർത്തിക്കുന്നത് . പതിനായിരക്കണക്കിനു അംഗങ്ങൾ അടിയന്തരാവസ്ഥക്ക്‌ എതിരെ പോരാടുന്നു , ഇനിയും ഇനിയും കൂടുതൽ യുവാക്കൾ അതിലേക്കു എത്തിപ്പെടുന്നു".

## കാഴ്ച്ചപ്പാടുകൾ

*ഭാരതത്തിൻറെ മുഴുവൻ പ്രത്യേകതകളും ഭൂപ്രകൃതിയും നദികളും മഹാന്മാരായ വ്യക്തികളും ഒക്കെ ഉൾക്കൊള്ളുന്ന എകാത്മത മന്ത്രം ദേവറസ്സിൻറെ നിർദ്ദേശാനുസരണം എഴുതി തയ്യാറാക്കിയതാണ് .
*തൊട്ടുകൂടായ്മക്ക് എതിരെ അതിശക്തമായി ദേവറസ് ശബ്ദമുയർത്തി "അസ്പർശ്യത പാപമല്ലെങ്കിൽ മറ്റൊന്നും പാപമല്ല അദ്ദേഹം പറഞ്ഞു . "
*ഹിന്ദു സിഖ് ഏകോപനത്തിനു യത്നിച്ച് അദ്ദേഹം പറഞ്ഞു "എല്ലാ ഹിന്ദുക്കളും സിഖ് കാരാണ് എല്ലാ സിഖുകാരും ഹിന്ദുക്കളും "

## പ്രവർത്തനം

സ്വയം സേവകരോട് സംവദിക്കുന്നതിൽ അത്യന്തം  തൽപ്പരനായിരുന്നു ദേവറസ്. പ്രവർത്തകരുടെ ഓരോ ചോദ്യങ്ങൾക്കും ലളിതമായും എന്നാൽ വളരെ ഗഹനമായും ഉത്തരം അദ്ദേഹം നൽകിയിരുന്നു .

## മരണം
അദ്ദേഹം 1996 ജൂൺ 17 നു മരണമടഞ്ഞു.

## അവലംബം

വർഗ്ഗം:ഹിന്ദുത്വം
വർഗ്ഗം:സർസംഘചാലക്
വർഗ്ഗം:ജീവചരിത്രം
വർഗ്ഗം:ആർ.എസ്.എസ്. പ്രവർത്തകർ
വർഗ്ഗം:രാഷ്ട്രീയ സ്വയംസേവക സംഘം പ്രചാരകർ
വർഗ്ഗം:ഇന്ത്യയിലെ അടിയന്തരാവസ്ഥയിൽ തടവിലാക്കപ്പെട്ടവർ
വർഗ്ഗം:1915-ൽ ജനിച്ചവർ
ദോഹ ഉച്ചകോടി

ലോക വ്യാപാര സംഘടനയുടെ (World Trade Organisation-WTO) നാലാമത് മന്ത്രിതല സമ്മേളനമാണ് **ദോഹ ഉച്ചകോടി** എന്നപേരിൽ അറിയപ്പെടുന്നത്. 2001 നവംബറിൽ ഖത്തറിന്റെ തലസ്ഥാനമായ ദോഹയിൽ സംഘടിപ്പിക്കപ്പെട്ടു. ലോക വ്യാപാര സംഘടനയുടെ കാർഷിക കരാറിലെ ആർട്ടിക്കിൾ-20 പ്രകാരം 2000-ത്തിന്റെ തുടക്കത്തിൽത്തന്നെ കൃഷിയോടനുബന്ധമായ അനുരഞ്ജന ചർച്ചകൾക്ക് ഡയറക്ടർ ജനറൽ മൈക്ക് മൂറിന്റെ നേതൃത്വത്തിൽ ആരംഭം കുറിച്ചിരുന്നു. കാർഷികമേഖലയെ സംബന്ധിച്ച് 121 അംഗരാജ്യങ്ങളും സേവനമേഖലയെ സംബന്ധിച്ച് 50 അംഗരാജ്യങ്ങളും തങ്ങളുടെ നിർദ്ദേശങ്ങൾ സമർപ്പിച്ചതിന്റെ അടിസ്ഥാനത്തിൽ 21 ഇനങ്ങളാണ് ദോഹപ്രഖ്യാപനത്തിന്റെ പരിഗണനയിൽ വന്നത്. കാർഷിക സബ്സിഡികൾ, ടെക്സ്റ്റെൽ, വസ്ത്രവ്യാപാരം, വ്യവസായം നേരിടുന്ന പ്രതിസന്ധികൾ, വ്യാവസായിക അനുബന്ധ നിക്ഷേപം, മത്സരം, പരിസ്ഥിതി, മത്സ്യബന്ധനം, കാർഷികവും കാർഷികേതരവുമായ വിപണികളുടെ സാധ്യതകൾ, കയറ്റുമതി-ഇറക്കുമതി ചുങ്കങ്ങളിലെ നിയന്ത്രണം, സാങ്കേതികവിദ്യകളുടെ കൈമാറ്റം, മരുന്നുകൾക്കുമേലുള്ള പേറ്റന്റ്, അവശ്യമരുന്നുകളുടെ ലഭ്യത, പൊതുജനാരോഗ്യം, പകർച്ചവ്യാധികളെ ചെറുക്കുവാൻ ആവശ്യമായ കർമപരിപാടികൾ, പാരമ്പര്യ അറിവുകൾക്കുമേലുള്ള ഭൗതിക സ്വത്താവകാശ നിയമങ്ങൾ തുടങ്ങിയവയാണ് പ്രധാനമായും ചർച്ച ചെയ്യപ്പെട്ടത്. ഉദാരവത്കരണപ്രക്രിയയെ ശക്തമാക്കുന്ന ഒട്ടനവധി തീരുമാനങ്ങൾ ഉച്ചകോടിയിൽ ഉണ്ടായി. വികസിതരാജ്യങ്ങളുടെ പിടിവാശിമൂലം വികസ്വരരാഷ്ട്രങ്ങൾക്ക് അനുകൂലമാകേണ്ട ഒട്ടനവധി പ്രശ്നങ്ങളിൽ യുക്തമായ തീരുമാനങ്ങളെടുക്കുവാൻ കഴിയാതെ ദോഹ ഉച്ചകോടി പിരിയുകയാണുണ്ടായത്.

## അവലംബം

## പുറത്തേക്കുള്ള കണ്ണികൾ
* http://lynch.foreignpolicy.com/posts/2009/03/30/doha_summit_ends_with_a_whimper 

വർഗ്ഗം:അന്താരാഷ്ട്ര സമ്മേളനം
ജോയി എബ്രഹാം

കേരള കോൺഗ്രസ് സംസ്ഥാന ജനറൽ സെക്രട്ടറിയും മുൻ എം.എൽ.എയുമാണ് **ജോയി എബ്രഹാം**. 2012 ജൂണിൽ രാജ്യസഭയിലേക്ക് തെരഞ്ഞെടുക്കപ്പെട്ടു.
## ജീവിതരേഖ
ഭരണങ്ങാനം മഴുവണ്ണൂർ ഇട്ടിയവിരയുടെയും ചിന്നമ്മയുടെയും മകനായി 1951 മാർച്ച് ഏഴിന് ജനിച്ച ജോയി എബ്രഹാം നിയമബിരുദധാരിയാണ്. 1974ൽ അഡ്വ.കെ.ടി. തോമസിന്റെ ജൂനിയറായി കോട്ടയത്ത് പ്രാക്ടീസ് ആരംഭിച്ചു. വിദ്യാർഥി-യുവജന പ്രസ്ഥാനങ്ങളിലൂടെ കേരള കോൺഗ്രസ് രാഷ്ട്രീയത്തിലേക്ക് കടന്നുവന്നു. യുവസേനാ രൂപവത്കരണത്തിൽ മുഖ്യപങ്ക് വഹിച്ചു. യൂത്ത് ഫ്രണ്ട് സംസ്ഥാന ജനറൽ സെക്രട്ടറിയായും പാർട്ടിയുടെ കോട്ടയം ജില്ലാ സെക്രട്ടറിയായും പ്രവർത്തിച്ചു. 1991ൽ പൂഞ്ഞാറിൽ മുൻ മന്ത്രി എൻ.എം. ജോസഫിനെ തോൽപ്പിച്ച് ഒൻപതാം കേരള നിയമസഭയിലെത്തി. 1996ൽ അന്ന് ഇടതുമുന്നണിയിലായിരുന്ന പി.സി. ജോർജിനോട് തോറ്റശേഷം പാർലമെന്ററി രംഗത്തുനിന്ന് മാറിനിൽക്കുകയായിരുന്നു. 1997 മുതൽ പാർട്ടി സംസ്ഥാന ജനറൽ സെക്രട്ടറിയാണ്. സഹകരണമേഖലയിലും സജീവമായ ഇദ്ദേഹം നിലവിൽ കേരള സ്റ്റേറ്റ് കോ ഓപറേറ്റിവ് റബർ മാർക്കറ്റിങ് ഫെഡറേഷൻ വൈസ് പ്രസിഡന്റാണ്. 
ഭാര്യ: വത്സമ്മ.

## അവലംബം


വർഗ്ഗം:ഒൻപതാം കേരള നിയമസഭാംഗങ്ങൾ
വർഗ്ഗം:കേരളീയരായ രാജ്യസഭാംഗങ്ങൾ
വർഗ്ഗം:കോട്ടയം ജില്ലയിൽ ജനിച്ചവർ
വർഗ്ഗം:കേരളത്തിൽ നിന്നും രാജ്യസഭയിൽ അംഗമായവർ
വധശിക്ഷ നെതർലാന്റ്സിൽ

**[[വധശിക്ഷ]]** നെതർലാന്റ്സിൽ നിലവിലില്ല.  വധശിക്ഷ ആദ്യം നിർത്തലാക്കിയത് 1870-ലാണ്. നിയമ മന്ത്രി വാൻ ലിലാർ ആയിരുന്നു ഇതിനു പിന്നിൽ. വധശിക്ഷ നിർത്തലാക്കിയതിനു പിന്നാലെ ജീവപര്യന്തം തടവ് 1878-ൽ ഔദ്യോഗിക ശിക്ഷയാക്കി മാറ്റി. സൈനിക നിയമത്തിൽ വധശിക്ഷ ഒരു ശിക്ഷയായി 1983 വരെ നിലനിന്നു. ഭരണഘടന വധശിക്ഷ ഒഴിവാക്കിയത് 1983-ലാണ്. 1991-ൽ വധശിക്ഷയെപ്പറ്റിയുള്ള എല്ലാ പരാമർശങ്ങളും ഡച്ച് നിയമത്തിൽ നിന്ന് നീക്കം ചെയ്തു. 

ഇപ്പോൾ നെതർലാന്റ്സ് വധശിക്ഷയ്ക്കെതിരായ ഒരു വ്യക്തമായ നയം നടപ്പാക്കുന്നുണ്ട്. പ്രതികളെ വധശിക്ഷ ലഭിക്കാൻ ചെറിയ സാദ്ധ്യതയെങ്കിലുമുണ്ട് എന്ന് സംശയമുള്ള സാഹചര്യത്തിൽ മറ്റു രാജ്യങ്ങൾക്ക് നെതർലാന്റ്സ് കൈമാറാറില്ല. 

## അവലംബം

**Sources:**
* Nationaal Archief, the largest public archive in the Netherlands.
* Archief Ministerie van Justitie, the archive of the Dutch Ministry of Justice.
അനന്തലക്ഷ്മി വെങ്കിട്ടരാമൻ

ഒരു കർണ്ണാടക സംഗീതജ്ഞയായിരുന്നു **അനന്തലക്ഷ്മി വെങ്കിട്ടരാമൻ**. പത്താം വയസിൽ സംഗീത ലോകത്തേക്ക് കടന്നുവന്ന അനന്തലക്ഷ്മി വെങ്കിട്ടരാമൻ ഡോ എൽ മുത്തയ്യ ഭാഗവതരുടെ 108 ചാമുണ്ഡേശ്വരി അഷ്‌ടോത്തര കൃതികൾ 12 വാള്യങ്ങളായി പുറത്തിറക്കിയിട്ടുണ്ട്. 75 വയസിൽ 36 മണിക്കൂർ തുടർച്ചയായി സംഗീതകച്ചേരി അവതരിപ്പിച്ചു പ്രശസ്തി നേടിയിട്ടുണ്ട്.

## കൃതികൾ
## പുരസ്കാരങ്ങൾ
കേരള സംഗീത നാടക അക്കാദമിയുടെ  2011 ലെ കലാരത്‌ന ഫെലോഷിപ്പ്
## അവലംബം

## പുറം കണ്ണികൾ

വർഗ്ഗം:കേരള സംഗീതനാടക അക്കാദമി വിശിഷ്‌ടാംഗത്വം ലഭിച്ചവർ
ഹലപീനൊ

മുളകുകളിൽ ഇടത്തരം വലിപ്പം ഉള്ള ഒരിനം മുളകാണ് **ഹലപീഞൊ**. പൂർണ്ണ വളർച്ച എത്തിയ ഹലപീഞൊ മുളകിനു 2 മുതൽ 3½ ഇഞ്ചു വലിപ്പം ഉണ്ടാവും. ഇതു പച്ചയായിരിക്കുമ്പോൾ തന്നെയാണു സാധാരണ കഴിക്കുക. പഴുക്കുമ്പോൾ ഈ മുളകിനു നല്ല ചുവപ്പു നിറം കാണും. മെക്സിക്കൊയിലെ ഹലാപ്പ എന്ന സ്ഥലത്ത്  ഉത്ഭവിച്ചതിനാലാണ് ഇതിനു ഹലപീഞൊ എന്ന പേരു കിട്ടിയത്. ദക്ഷിണ, ഉത്തര അമേരിക്കകളിൽ ഇത് ജനങ്ങൾക്കു വളരെ പ്രിയപ്പെട്ട ഒരു മുളകു ഇനം ആണ്. ഇതിനെ പല മെക്സിക്കൻ വിഭവങ്ങളിലും ഉപയോഗിക്കുന്നുണ്ട്. ഹലപീഞൊ നമ്മുടെ നാടൻ മുളകിനെക്കാളും എരി കുറഞ്ഞ ഇനം ആണു.   

ഈ മുളകു ഉണ്ടാവുന്ന ചെടി Capsicum annuum എന്ന സസ്യത്തിന്റെ ഒരു വകഭേദം ആണ്. ഈ ചെടിക്കു സാധാരണ രണ്ടു മുതൽ നാലു അടി വരെ ഉയരം കാണും. മെക്സിക്കൊയിൽ എതാണ്ട് 40,000 ഏക്കർ സ്ഥലം ഹലപീഞൊ കൃഷിയ്ക്കായി ഉപയോഗിക്കുന്നു. 

## ഇതും കാണുക

* മുളക്
* കാപ്സിക്കം
* കാന്താരി

## അവലംബം

വർഗ്ഗം:മുളകുകൾ
വർഗ്ഗം:സസ്യങ്ങൾ - അപൂർണ്ണലേഖനങ്ങൾ
വർഗ്ഗം:കാപ്സിക്കം കൾട്ടിവറുകൾ
ഫെർനാംഡോ ലൂഗോ

**
തെക്കനമേരിക്കൻ രാഷ്ട്രമായ പരാഗ്വേയിലെ മുൻ ബിഷപ്പും ഇടതുപക്ഷ പ്രസിഡന്റുമായിരുന്നു** ഫെർനാംഡോ ലൂഗോ(; ജനനം 30 മേയ് 1951) 
## ജീവിതരേഖ
പാവങ്ങളുടെ ബിഷപ് എന്ന് അറിയപ്പെട്ട ലൂഗോ 2008ൽ റോമൻ കത്തോലിക്ക ബിഷപ് സ്ഥാനം രാജിവച്ചാണ് ഇടതുപക്ഷ സ്ഥാനാർഥിയായി മത്സരിച്ച് പ്രസിഡന്റായത്. 61 വർഷമായി വലതുപക്ഷം ഭരിച്ച രാജ്യത്തെ ആദ്യ ഇടതുപക്ഷ പ്രസിഡന്റാണ് ലൂഗോ. ലൂഗോയെ യാഥാസ്ഥിതിക വലതുപക്ഷശക്തികൾക്ക് വൻ ആധിപത്യമുള്ള പാർലമെന്റ് ഇംപീച്ച്മെന്റിലൂടെ അട്ടിമറിച്ചു. പരാഗ്വേ കോൺഗ്രസിന്റെ ഇരുസഭകളും തന്നെ ഇംപീച്ചുചെയ്യാൻ തീരുമാനിച്ചതിനെതുടർന്ന് രാജ്യം സംഘർഷത്തിലേക്ക് നീങ്ങുന്നത് തടയാൻ ലൂഗോ ഉടൻ രാജി പ്രഖ്യാപിക്കുകയാണ് ചെയ്തത്.
## കൃതികൾ
## പുരസ്കാരങ്ങൾ
## അവലംബം

## പുറം കണ്ണികൾ

*Fernando Lugo profile at CatholicHierarchy website
*27 February 2007 New York Times article on Lugo's possible candidacy
*22 Feb 2007 article on Lugo from Worldpress.org
*30 December 2006 Daily (Maybe) blog on background to Lugo's presidential bid
*Lugo Wins Election at AP
*18 April 2008 article on Lugo and Paraguay elections from The Christian Science Monitor
*"Rise of the Red Bishop" *The Guardian Weekly*, 14 August 2008

വർഗ്ഗം:പരാഗ്വെ പ്രസിഡന്റുമാർ
വർഗ്ഗം:1951-ൽ ജനിച്ചവർ
ദ ഗോൾഡ് റഷ്

1925-ൽ പുറത്തിറങ്ങിയ ഒരു ഇംഗ്ലീഷ് ഹാസ്യ ചലച്ചിത്രമാണ് **ദ ഗോൾഡ് റഷ്**. ഇംഗ്ലീഷ് ഹാസ്യ അഭിനേതാവും സംവിധായകനുമായ ചാർളി ചാപ്ലിനാണ് ചിത്രത്തിന്റെ നിർമ്മാണം, രചന, സംവിധാനം, സംഗീതം, ചിത്രസംയോജനം എന്നിവ നിർവ്വഹിച്ചിരിക്കുന്നത്. തന്റെ വിശ്വപ്രശസ്തമായ "ട്രാമ്പ്" വേഷമാണ് ചാപ്ലിൻ ഈ ചിത്രത്തിലും അവതരിപ്പിക്കുന്നത്. സിനിമാ നിരൂപകർ മുക്തകണ്ഡം പുകഴ്ത്തിയ ചിത്രമാണിത്. ചാപ്ലിൻ തന്റെ പ്രിയപ്പെട്ട ചിത്രമായി തിരഞ്ഞെടുത്തത് ഈ സിനിമയെയാണ്. ഇന്ന്, ലോകത്തിലെ ഏറ്റവും മികച്ച സിനിമകളിലൊന്നായി ദ ഗോൾഡ് റഷ് വിലയിരുത്തപ്പെടുന്നു.

ഒരു നിശ്ശബ്ദചിത്രമായാണ് ദ ഗോൾഡ് റഷ് 1925-ൽ റിലീസ് ചെയ്യുന്നതെങ്കിലും 1942-ൽ ചാപ്ലിന്റെ നറേഷനോടുകൂടി ഈ ചിത്രം വീണ്ടും റിലീസ് ചെയ്യുകയുണ്ടായി.

## അവലംബം


## പുറത്തേക്കുള്ള കണ്ണികൾ

* 
* 
* 
* 
* 
* The Greatest Films: ''The Gold Rush''
* Bibliography

വർഗ്ഗം:ഇംഗ്ലീഷ് ചലച്ചിത്രങ്ങൾ
വർഗ്ഗം:ഹാസ്യ ചലച്ചിത്രങ്ങൾ
വർഗ്ഗം:ചാർളി ചാപ്ലിൻ സംവിധാനം ചെയ്ത ചലച്ചിത്രങ്ങൾ
ലോൺസം ജോർജ്

ചിലോനോയിഡിസ് നിഗ്ര അബിങ്ഡോണി എന്നറിയപ്പെടുന്ന ഗാലപ്പഗോസ് ആമ വർഗത്തിൽപ്പെട്ട പിന്റ ഐലൻഡ് എന്ന ഉപവർഗത്തിലെ അംഗമാണ് ലോൺസം ജോർജ്. ലോകത്തിലെ അത്യപൂർവ ആമ വർഗം ആയ ചെലൊനൊയിഡിസ് നിഗ്രാ അബിങ്ഡോണിയിലെ (Chelonoidis nigra abingdoni) അവശേഷിക്കുന്ന  അവസാനത്തെ  അംഗമായിരുന്നു ലോൺസം ജോർജ്.  ഈ വർഗത്തിൽപ്പെട്ട ആമകൾക്ക് 200 വർഷമാണ് ആയുസ്സ്. ഇക്വഡോറിലെ പിന്റ ദ്വീപായിരുന്നു ഇവയുടെ ആവാസ കേന്ദ്രം. 2012 ജൂണോടെ വംശനാശം വന്നതായി കണക്കാക്കപ്പെടുന്നു.
## ഗാലപ്പഗോസ് നാഷണൽ പാർക്കിൽ
നാമാവശേഷമായെന്ന് പരിസ്ഥിതി ശാസ്ത്രജ്ഞർ വിധിയെഴുതിയിരിക്കെയാണ് 1972-ൽ ഹംഗേറിയൻ ശാസ്ത്രജ്ഞൻ ലാറ്റിനമേരിക്കയിലെ ഗാലപ്പഗോസ് ദ്വീപിൽ ലോൺസം ജോർജിനെ കണ്ടെത്തിയത്. ലാറ്റിനമേരിക്കൻ രാജ്യമായ  ഇക്വഡോറിലെ ഗാലപ്പഗോസ് നാഷണൽ പാർക്കിലായിരുന്നു അന്നുമുതൽ ഇതിന്റെ സ്ഥാനം.

ലോൺസം ജോർജിൽ നിന്ന് പുതുതലമുറയെ സൃഷ്ടിക്കാനുള്ള ശ്രമം വിജയിച്ചില്ല. അതോടെ, പിന്റ ഐലൻഡ് വർഗത്തിൽപ്പെട്ട അവസാന ആമയായി ലോൺസം ജോർജ്. ഗാലപ്പഗോസ് ദ്വീപിന്റെ ചിഹ്നമായി മാറിയ ഇതിനെ കാണാൻ വർഷം 1,80,000 സന്ദർശകരാണ് ഗാലപ്പഗോസ് നാഷണൽ പാർക്കിലെത്തിയിരുന്നത്. ഗാലപ്പഗോസ് ദ്വീപുകളിലെ വ്യത്യസ്ത വർഗത്തിലുള്ള ആമകളെ ഉപയോഗിച്ച് നടത്തിയ താരതമ്യപഠനങ്ങളാണ് ചാൾസ് ഡാർവിന്റെ പരിണാമസിദ്ധാന്തത്തിന് അടിത്തറയായത്.

## അവലംബം

## പുറത്തേക്കുള്ള കണ്ണികൾ

*Naked Scientists audio discussion of Lonesome George
*Article on Lonesome George The giant tortoise of Galapagos Island.
*Lonesome George, by Vicki Seal
*

വർഗ്ഗം:വംശനാശം സംഭവിച്ച ജീവികൾ
വർഗ്ഗം:ആമകൾ
ഓപ്പൺ സോഴ്സ് പ്രോഗ്രാമിംഗ് ഭാഷകളുടെ പട്ടിക

ഇത് തിരഞ്ഞെടുക്കപ്പെട്ട ഓപ്പൺ സോഴ്സ് പ്രോഗ്രാമിംഗ് ഭാഷകളുടെയും നിർവ്വഹണ സംവിധാനങ്ങളുടെയും പട്ടികയാണ്. ഓപ്പൺ സോഴ്സ് അനുമതിപത്രങ്ങളിൽ പുറത്തിറക്കുന്ന പ്രോഗ്രാമിംഗ് ഭാഷകളാണ് ഓപ്പൺ സോഴ്സ് പ്രോഗ്രാമിംഗ് ഭാഷകൾ

വർഗ്ഗം:പ്രോഗ്രാമിങ് ഭാഷകൾ
ഗ്നൂ ലഘു സാർവ്വജനിക അനുവാദപത്രം

**ഗ്നു ലഘു സാർവ്വജനിക അനുമതിപത്രം** (മുമ്പ് **ഗ്നു ലൈബ്രറി സാർവ്വജനിക അനുമതിപത്രം**) അല്ലെങ്കിൽ ഗ്നു എൽജിപിഎൽ (വെറും എൽജിപിഎൽ എന്നും പറയാറുണ്ട്.)എന്നത് ഒരു സ്വതന്ത്ര സോഫ്റ്റ്‌വെയർ അനുമതിപത്രമാണ്. സ്വതന്ത്ര സോഫ്‌റ്റ്‌വെയർ സമിതിയാണ് ഇതു പുറത്തിറക്കിയിരിക്കുന്നത്. കർശന പകർപ്പ് ഉപേക്ഷാ അനുവാദപത്രമായ ഗ്നൂ സാർവ്വജനിക അനുവാദപത്രത്തിൽ നിന്നും താരതമ്യേന കർശനമല്ലാത്ത ബിഎസ്ഡി അനുവാദപത്രം, എംഐടി അനുവാദപത്രം എന്നിവയോടുള്ള വിട്ടുവീഴ്ചയെന്ന നിലക്കാണ് ഗ്നൂ ലഘു സാർവ്വജനിക അനുവാദപത്രം പുറത്തിറക്കിയത്.

എൽജിപിഎല്ലിൽ പുറത്തിറക്കിയിരിക്കുന്ന പ്രോഗ്രാമിന് മാത്രമേ എൽജിപിഎൽ ബാധകമാവൂ. ആ പ്രോഗ്രാമുമായി ബന്ധപ്പെട്ട മറ്റു ലൈബ്രറികൾക്കോ പ്രോഗ്രാമ്മുകൾക്കോ എൽജിപിഎൽ ബാധകമല്ല. സാധാരണയായി  സോഫ്റ്റ്‌വെയർ ലൈബ്രറികളാണ് എൽജിപിഎൽ ഉപയോഗിക്കാറ്. മോസില്ല ഫയർഫോക്സ്, ഓപ്പൺഓഫീസ്.ഓർഗ് എന്നിവ ഉദാഹരണങ്ങളാണ്.

## ജിപിഎല്ലിൽ നിന്നുള്ള വ്യത്യാസം
പ്രധാന വ്യത്യാസം ജിപിഎല്ലോ, എൽജിപിഎല്ലോ ഉപയോഗിക്കാത്ത സോഫ്റ്റ്‌വെയറുകളിലും പ്രവർത്തിക്കാൻ അനുവാദം നൽകുന്നു എന്നത് തന്നെയാണ്. അതായത് എൽജിപിഎൽ സ്വതന്ത്രമോ സ്വകാര്യമോ ആയ ഒരു സോഫ്റ്റ്‌വെയറിന്റെ ഏതെങ്കിലും ഭാഗത്തിന് മാത്രമായി ഉപയോഗിക്കാം.

എൽജിപിഎൽ ഉപയോഗിക്കുന്ന ഒരു സോഫ്റ്റ്‌വെയർ നേരെ ജിപിഎൽ സോഫ്റ്റ്‌വെയർ ആക്കിമാറ്റാം. ഇത് ജിപിഎൽ ഉപയോഗിക്കുന്ന ഒരു സോഫ്റ്റ്‌വെയറിൽ എൽജിപിഎല്ലിന്റെ നേരിട്ടുള്ള ഉപയോഗം സാധ്യമാക്കുന്നു. ഗ്നൂ ലഘു സാർവ്വജനിക അനുമതിപ്പത്രത്തിന്റെ മൂന്നാമത്തെ സെക്ഷനാണ് ഇങ്ങനെയൊയൊരു സൗകര്യം നൽകുന്നത്.

## പ്രോഗ്രാമിംഗ് വിശദീകരണം
ഗ്നൂ ലഘു സാർവ്വജനിക അനുവാദപത്രം വിശദീകരിക്കുന്നത് സിയുടെയും സിയുടെ ഉപരൂപങ്ങളെടെയും പ്രോഗ്രാമിംഗ് വാക്കുകളാണ്. ഫ്രാൻസ് ലിമിറ്റഡ് (Frznz Ltd.) ലിസ്പ് ഭാഷയിൽ തങ്ങളുടേതായ ഒരു ലഘു സാർവ്വജനിക അനുവാദപത്രം എഴുതിയുണ്ടാക്കി. ഇത് എൽഎൽജിപിഎൽ എന്നറിയപ്പെടുന്നു.
ഇതു കൂടാതെ അഡ പ്രോഗ്രാമിംഗ് ഭാഷയുടെ സവിശേഷതകൾ ഉപയോഗിച്ച് എഴുതിയതാണ് ഗ്നാറ്റ് നവീകരിച്ച ലഘു സാർവ്വജനിക അനുവാദപത്രം.

## ഇതും കൂടി കാണുക

* ഗ്നൂ സാർവ്വജനിക അനുവാദപത്രം
* ആപ്പിൾ സാർവ്വജനിക അനുവാദപത്രം
* എംഐടി അനുവാദപത്രം
* ബിഎസ്ഡി അനുമതിപത്രം

## അവലംബം


## പുറത്തേക്കുള്ള കണ്ണികൾ
*ഔദ്യോഗിക താൾ
*ഉപപ്രവൃത്തികൾ

വർഗ്ഗം:സ്വതന്ത്ര സോഫ്റ്റ്‌വെയർ അനുവാദപത്രം
വർഗ്ഗം:ഗ്നു പദ്ധതി
ബാക്ക്ട്രാക്ക്

ഉബുണ്ടു അടിസ്ഥാനമാക്കിയ ഒരു ലിനക്സ് വിതരണമാണ് **ബാക്ക്ട്രാക്ക്**. കമ്പ്യൂട്ടർ സുരക്ഷ, സൈബർ കുറ്റാന്വോഷണം എന്നിവ ലക്ഷ്യമിട്ടാണ് ഈ വിതരണം പുറത്തിറക്കിയിരിക്കുന്നത്. ഡിജിറ്റൽ ഫോറൻസിക്‌സും പെനട്രേഷൻ ടെസ്റ്റിംഗ് ഉപയോഗവും ലക്ഷ്യമിട്ടുള്ള ക്നോപ്പിക്സ് ലിനക്സ്(Knoppix Linux) വിതരണത്തെ അടിസ്ഥാനമാക്കി, സുരക്ഷയിൽ ശ്രദ്ധ കേന്ദ്രീകരിക്കുന്ന ഒഎസാണിത്. 2013 മാർച്ചിൽ, ഒഫൻസീവ് സെക്യൂരിറ്റി ടീം ഡെബിയൻ വിതരണത്തെ ചുറ്റിപ്പറ്റിയുള്ള ബാക്ക്ട്രാക്ക് പുനർനിർമ്മിക്കുകയും കാലി ലിനക്സ് എന്ന പേരിൽ അത് പുറത്തിറക്കുകയും ചെയ്തു.
## ചരിത്രം
പെനെട്രേഷൻ ടെസ്റ്റിംഗിൽ ശ്രദ്ധ കേന്ദ്രീകരിച്ചിരുന്ന, മുമ്പ് പരസ്പരം മത്സരിച്ചിരുന്ന രണ്ട് വിതരണങ്ങളുടെ ലയനത്തിൽ നിന്നാണ് ബാക്ക്ട്രാക്ക് വിതരണം ഉത്ഭവിച്ചത്:
*വാക്സ്: സെക്യൂരിറ്റി കൺസൾട്ടന്റായ മാറ്റി അഹറോണി വികസിപ്പിച്ച സ്ലാക്സ് അടിസ്ഥാനമാക്കിയുള്ള ലിനക്സ് വിതരണമാണിത്. വാക്സിന്റെ മുൻ പതിപ്പുകൾ വോപ്പിക്സ്(Whoppix)എന്നറിയപ്പെട്ടിരുന്നു, അവ ക്നോപ്പിക്സിനെ അടിസ്ഥാനമാക്കിയുള്ളവയായിരുന്നു.
*ഓഡിറ്റർ സെക്യൂരിറ്റി കളക്ഷൻ: മാക്സ് മോസർ വികസിപ്പിച്ച ക്നോപ്പിക്സിനെ അടിസ്ഥാനമാക്കിയുള്ള ഒരു ലൈവ് സിഡി, അതിൽ ഉപയോക്തൃ-സൗഹൃദ ശ്രേണിയിൽ ക്രമീകരിച്ചിരിക്കുന്ന 300-ലധികം ഉപകരണങ്ങൾ ഉൾപ്പെടുന്നു.

2010 ജനുവരി 9-ന്, ബാക്ക്‌ട്രാക്ക് 4 ഹാർഡ്‌വെയർ പിന്തുണ മെച്ചപ്പെടുത്തുകയും ഔദ്യോഗിക ഫ്ലക്സ്ബോക്സ് പിന്തുണ ചേർക്കുകയും ചെയ്തു.ഓഡിറ്റർ, വാക്സ് എന്നിവയുമായുള്ള ഓവർലാപ്പ് ചെയ്യുക എന്ന ഉദ്ദേശം ഉപകരണങ്ങളുടെ ശേഖരണത്തിലും ഭാഗികമായി ലയനത്തിലേക്ക് നയിച്ചു. ബാക്ക്‌ട്രാക്ക് 5 മുതൽ ഉബുണ്ടു ലൂസിഡ് എൽടിഎസ് അടിസ്ഥാനമാക്കിയാണ് ഓവർലാപ്പ് നടത്തിയത്.
## സോഫ്റ്റ്‌വെയറുകൾ
ധാരാളം ഹാക്കിങ് ടൂളുകൾ ബാക്ക്ട്രാക്കിൽ ഉൾപ്പെടുത്തിയിരിക്കുന്നു. ലൈവ് സിഡി, ലൈവ് യുഎസ്ബി എന്നീ സവിശേഷതകൾ ഉള്ളതിനാൽ ഇൻസ്റ്റാൾ ചെയ്യണം എന്ന് നിർബന്ധമില്ല.
## അവലംബം


## പുറം കണ്ണികൾ
* Indonesian BackTrack Team 
* 

വർഗ്ഗം:ഓപ്പറേറ്റിങ് സിസ്റ്റങ്ങൾ
വർഗ്ഗം:ഉബുണ്ടു ആധാരമാക്കിയുള്ള വിതരണങ്ങൾ
വവ്വാക്കാവ്

കൊല്ലം ജില്ലയിലെ കരുനാഗപ്പള്ളി താലൂക്കിൽ കുലശേഖരപുരം പഞ്ചായത്തിൽ ഉൾപ്പെട്ട ഒരു ഗ്രാമം ആണ് **വവ്വാക്കാവ്**. കരുനാഗപ്പള്ളി താലൂക്കിലെ വടക്ക് ഭാഗത്താണ സ്ഥിതിചെയ്യുന്നത്. ഓച്ചിറ, വലിയകുളങ്ങര, ചങ്ങങ്കുളങ്ങര, കടത്തൂർ, വള്ളിക്കാവ്, കുലശേഖരപുരം, ക്ലാപ്പന, പുത്തന്തെരുവ്, മണപ്പള്ളി തുടങ്ങിയവ സമീപ ഗ്രാമങ്ങളിൽ പെടുന്നു. 

## ഭൂമിശാസ്ത്രം
വവ്വാക്കാവ് പ്രദേശം കുലശേഖരപുരം, ഓച്ചിറ പഞ്ചായത്തുകളിലായി വ്യാപിച്ചുകിടക്കുന്നു. എല്ലായിടവും പൊതുവേ ജനങ്ങൾ തിങ്ങിപ്പാർക്കുന്നു. വയലുകളിൽ മുൻപ് നെല്ല്, എള്ള് തുടങ്ങിയവ കൃഷി ചെയ്തിരുന്നു. ഇപ്പോൾ വയലുകൾ മിക്കവയും നികത്തി തെങ്ങിൻതോപ്പുകളാക്കുകയോ വീട് വയ്ക്കുകയോ ചെയ്തിരിക്കുന്നു.

## സാംസ്കാരികം
ഇവിടത്തെ പ്രധാന തൊഴിൽ എന്തെന്ന് വ്യക്തമാക്കാനാകാത്ത വിധം വൈവിധ്യമാർന്ന തൊഴിലുകളിൽ ജനങ്ങൾ ഏർപ്പെടുന്നു. മുൻപ് തഴപ്പായ വ്യവസായവും കയർ നെയ്ത്തും സജീവമായിരുന്നുവെങ്കിലും ഇപ്പോൾ ഇല്ലെന്ന് തന്നെ പറയാം. ധാരാളം പേർ വിദേശരാജ്യങ്ങളിൽ, പ്രത്യേകിച്ച് ഗൾഫ് നാടുകളിൽ ജോലി ചെയ്യുന്നു.. ജനങ്ങളിൽ ഭൂരിഭാഗവും ഹിന്ദുക്കളും മുസ്ലീങ്ങളും ആണ്. കൊട്ടാരത്തിൽ ശങ്കുള്ളി തന്റെ ഐതിഹ്യമാലയിൽ കായംകുളം കൊച്ചുണ്ണിയുടെ വിഹാരരംഗങ്ങളിൽ വവ്വാക്കാവിനെയും (അതിൽ വവ്വാക്കാട്) പരാമർശിച്ചിട്ടുണ്ട്.
ദേശീയപാത 47 ഇതുവഴി കടന്നുപോകുന്നു. വവ്വാക്കാവ് ഗവണ്മെന്റ് എൽ.പി.സ്കൂൾ, കെ.എസ്.എഫ്.ഇ, പോസ്റ്റ് ഓഫീസ്, ഇൻഡ്യൻ ബാങ്ക്, കുലശേഖരപുരം സർവ്വീസ് സഹകരണ ബാങ്ക്, ഓച്ചിറ സർവീസ് സഹകരണ ബാങ്ക്, ലക്ഷ്മിവിലാസ് ബാങ്ക്, അയിഷമജീദ് കോളേജ് ഓഫ് ഫാർമസി,കിളിമാനൂർ കൊട്ടാരം വൈദ്യ കുടുംബത്തിലെ പിൻതലമുറക്കാർ നടത്തിവരുന്ന S.A.V.M ആയുർവേദ ആശുപത്രി തുടങ്ങിയവ ഇവിടെ പ്രവർത്തിച്ചുവരുന്നു. ഇവിടെ ധാരാളം ചെറു ക്ഷേത്രങ്ങളും പള്ളികളുമുണ്ട്. നീലികുളം, ചങ്ങൻ‌കുളങ്ങര എന്നീ സ്ഥലങ്ങളിലായി രണ്ട് വായനശാലകൾ പ്രവർത്തിക്കുന്നു.

## പ്രധാന ആരാധനാലയങ്ങൾ
#സെയിന്റ് ജോർജ്ജ്, കത്തോലിക്കാ ദൈവാലയം.
പുലിയൻകുളങ്ങര ശ്രീകൃഷ്ണസ്വാമി ക്ഷേത്രം
*ചങ്ങൻകുളങ്ങര ശിവ ക്ഷേത്രം 
*വലിയകുളങ്ങര ദേവി ക്ഷേത്രം   
*വവ്വാക്കാവ് ജുമാ മസ്ജിദ്

## ഐതിഹ്യം
വവ്വലുകൾ ധാരാളമായി ചേക്കേറിയിരുന്ന ഒരു കാവായിരൂന്നു ഈ പ്രദേശം. അങ്ങനെ ലഭിച്ച വവ്വാൽകാവ് എന്നസ്ഥലനാമം പിൽക്കാലത്ത് പരിനണമിച്ച് വവ്വാക്കാവ് എന്ന പേരിൽ അറിയപ്പെട്ടു കായംകുളം കൊച്ചുണ്ണിയുടേ പ്രധാന ഒളീത്താവളങ്ങളീല് ഒന്നായിരുന്നു ഈ സ്ഥലം. പണ്ടു രാത്രിയിൽ സഞ്ചരിക്കാൻ ഭയപ്പെട്ടിരുന്നത്ര ഒരു പ്രദേശമായിരുന്നു ഇത്.

വർഗ്ഗം:കൊല്ലം ജില്ലയിലെ ഗ്രാമങ്ങൾ
വെഞ്ച്വർ ക്യാപ്പിറ്റൽ

കൂറ്റൻ വളർച്ച പ്രതീക്ഷിക്കുന്ന അത്യധികം ലാഭനഷ്ടസാധ്യതകളുള്ളതുമായ പുതിയ സംരംഭങ്ങൾക്ക് ആരംഭകാലത്ത് നൽകുന്ന സാമ്പത്തികമൂലധനമാണ് **വെഞ്ച്വർ ക്യാപ്പിറ്റൽ** അഥവാ **ഉദ്യമസമാരംഭ മൂലധനം**. ഇത്തരം സമാരംഭങ്ങൾക്ക് ധനസഹായം നൽകാൻ സാധാരണ ധനകാര്യ സ്ഥാപനങ്ങൾ മടിക്കും, ഇവിടെയാണ് വെഞ്ച്വർ ക്യാപ്പിറ്റലിന്റെ പ്രസക്തി. സാഹസികരായ സമാരംഭകരെ ഇവർ മൂലധനം നൽകി സഹായിക്കുന്നു അതിനാൽ ഇവരെ *ഏയ്ഞ്ചൽ നിക്ഷേപക*രെന്നും വിളിക്കാറുണ്ട്. ഇതൊരു പുതിയ ആശയമായതുകൊണ്ട് സാധാരണ ധനകാര്യ സ്ഥാപനങ്ങളുടെ കർക്കശമായ വ്യവസ്ഥകളൊന്നും ഇതിനില്ല. ഓഹരി പങ്കാളിത്തത്തിന്റെ രൂപത്തിലാണ് ഇവർ ധനസഹായം നൽകുക. വെഞ്ച്വർ ക്യാപ്പിറ്റൽകൊണ്ട് ആരംഭിക്കുന്ന സ്ഥാപനങ്ങൾ പൊതുവേ ആധുനിക സാങ്കേതിക വിഭാഗത്തിൽ പെട്ടതായിരിക്കും. ഉടമസ്ഥതയിൽ പങ്കാളിത്തം അനുവദിക്കുന്നതിനുള്ള പ്രതിഫലമായാണ് ഓഹരി മൂലധനം നൽകുക. ധനസഹായം നൽകുന്നതിനു പുറമെ, മാനേജ്മെന്റിന്റെ പ്രവർത്തനങ്ങളെ നിയന്ത്രിക്കാനും ഇവർക്ക് സാധിക്കും.. "സംഘാടക വളർച്ച ലക്ഷ്യം വെക്കുന്ന കമ്പനികൾക്കുള്ള നഷ്ടസാധ്യതയുള്ള ധനം" എന്നാണ് യൂറോപ്യൻ വെഞ്ച്വർ ക്യാപിറ്റൽ അസോസിയേഷൻ ഇതിനെ നിർവചിക്കുന്നത്.
വെഞ്ച്വർ ക്യാപ്പിറ്റൽ ഒരുതരം പ്രൈവറ്റ് ഇക്വിറ്റി ബിസിനസാണ്. പൊതുവേ സീഡ് ഫണ്ടിംഗ് ഘട്ടത്തിനുശേഷമാണ് വെഞ്ച്വർ ക്യാപ്പിറ്റൽ നിക്ഷേപം നടത്തുന്നത്. ആദ്യ വെഞ്ച്വർ ക്യാപ്പിറ്റൽ നിക്ഷേപം സീരീസ് എ ഫണ്ടിംഗ് എന്നാണ് പൊതുവേ അറിയപ്പെടുന്നത്.
## നൽകുന്ന സേവനങ്ങൾ
വെഞ്ച്വർ ക്യാപ്പിറ്റൽ ഫണ്ടുകൾ ധാരാളം സേവനങ്ങൾ നൽകുന്നുണ്ട്;
*പുതിയ സംരംഭങ്ങൾക്ക് ആരംഭ മൂലധനം നൽകുക
*പുതിയ സംരംഭങ്ങൾക്ക് വളർച്ചയുടെ ഘട്ടങ്ങളിൽ അധിക മൂലധനം നൽകുക.
*ബ്രിഡ്ജ് ഫിനാൻസിങ്ങ് നൽകുക
*കമ്പനികൾക്ക് വികസനപ്രവർത്തനത്തിനുള്ള പണം നൽകുക
*മറ്റു കമ്പനികളെ ഏറ്റെടുക്കാനുള്ള ധനം നൽകുക

## വിവിധ തരങ്ങൾ
ഇന്ത്യയിൽ പ്രധാനമായും 5 തരത്തിലുള്ള വെഞ്ച്വർ ക്യാപിറ്റൽ ഫണ്ടുകളാണ് പ്രവർത്തിക്കുന്നത്. ഇവയെല്ല്ലാം തന്നെ സെബിയുടെ നിയന്ത്രണത്തിനു കീഴിലാണ് പ്രവർത്തിക്കുന്നത്;
### പ്രത്യേക ധനകാര്യ സ്ഥാപനങ്ങളുടെ ഫണ്ടുകൾ
കേന്ദ്ര സർക്കാരിന്റെ നിയന്ത്രണത്തിലുള്ള വിവിധ പ്രത്യേക ധനകാര്യ സ്ഥാപനങ്ങളോ, വികസന ധനകാര്യസ്ഥാപനങ്ങളോ നടത്തുന്ന വെഞ്ച്വർ ക്യാപിറ്റൽ ഫണ്ടുകളാണ് ഇവ.
### സംസ്ഥാനതല ധനകാര്യ സ്ഥാപനങ്ങളുടെ ഫണ്ടുകൾ
വിവിധ സംസ്ഥാന സർക്കാരുകളുടെ നിയന്ത്രണത്തിലുള്ള വികസന ധനകാര്യസ്ഥാപനങ്ങൾ നടത്തുന്ന വെഞ്ച്വർ ക്യാപിറ്റൽ ഫണ്ടുകളാണ് ഇവ. കേരള സംസ്ഥാന വികസന കോർപ്പറേഷൻ നടത്തുന്ന കേരള വെഞ്ച്വർ ക്യാപ്പിറ്റൽ ഫണ്ട് ഇതിന് ഉത്തമ ഉദാഹരണമാണ്.
### വാണിജ്യ ബാങ്കുകളുടെ ഫണ്ടുകൾ
എസ്.ബി.ഐ., കാനറാ ബാങ്ക് മുതലായ പൊതുമേഖലാ വാണിജ്യബാങ്കുകൾ നടത്തുന്ന വെഞ്ച്വർ ക്യാപിറ്റൽ ഫണ്ടുകളാണ് ഇവ.
### സ്വകാര്യ വെഞ്ച്വർ ക്യാപിറ്റൽ ഫണ്ടുകൾ
സ്വകാര്യ മേഖലയിലുള്ള ബാങ്കുകളും, കമ്പനികളും നടത്തുന്ന വെഞ്ച്വർ ക്യാപിറ്റൽ ഫണ്ടുകളാണ് ഈ വിഭാഗത്തിൽ പെടുന്നത്.
### വിദേശ വെഞ്ച്വർ ക്യാപിറ്റൽ ഫണ്ടുകൾ
വിദേശ ബാങ്കുകളും, കമ്പനികളും നടത്തുന്ന വെഞ്ച്വർ ക്യാപിറ്റൽ ഫണ്ടുകളാണ് ഈ വിഭാഗത്തിൽ പെടുന്നത്

## അവലംബം

വർഗ്ഗം:വാണിജ്യം
വർഗ്ഗം:വ്യവസായം
ബിഎസ്ഡി അനുമതിപത്രം

കാലിഫോർണിയ യൂണിവേഴ്സിറ്റി അധികൃതർ എഴുതിയുണ്ടാക്കിയ അനുമതിപത്രങ്ങളെയാണ് ബിഎസ്ഡി അനുമതിപത്രങ്ങൾ എന്നു പറയുന്നത്. പുതിയ ബിഎസ്ഡി അനുമതിപത്രവും (നവീകരിച്ച ബിഎസ്ഡി അനുമതിപത്രം) ലളിതവൽക്കരിച്ച ബിഎസ്ഡി അനുമതിപത്രവും (സ്വതന്ത്ര ബിഎസ്ഡി അനുമതിപത്രം) സ്വതന്ത്ര സോഫ്‌റ്റ്‌വെയർ സമിതിയും ഓപ്പൺ സോഴ്സ് സംരംഭവും അംഗീകരിച്ച അനുമതിപത്രങ്ങളാണ്. എന്നാൽ ബിഎസ്ഡി അനുമതിപത്രത്തിന്റെ മൂലരൂപം സ്വതന്ത്ര സോഫ്‌റ്റ്‌വെയർ സമിതിയോ ഓപ്പൺ സോഴ്സ് സംരംഭമോ അംഗീകരിച്ചിട്ടില്ല.

## വശങ്ങൾ
യഥാർത്ഥ ബിഎസ്ഡി അനുമതിപത്രത്തിനു പുറമേ, മറ്റു രൂപങ്ങളും ബിഎസ്ഡി അനുമതിപത്രം എന്നാണറിയപ്പെടുന്നത്. യഥാർത്ഥ ബിഎസ്ഡി അനുമതിപത്രം മൂന്ന് ക്ലോസ് പതിപ്പാണ്. ഇത് നാല് ക്ലോസ് പതിപ്പിൽ നിന്നാണ് നിർമ്മിച്ചിരിക്കുന്നത്.

### പഴയ ബിഎസ്ഡി അനുമതിപത്രം
നാല് ഉപവകുപ്പ് ബിഎസ്ഡി അനുമതിപത്രത്തിന്റെ മുൻഗാമിയാണീ അനുമതിപത്രം. 4.3ബിഎസ്ഡി-ടഹോ(1988), നെറ്റ്/1 എന്നിവ ഈ അനുമതിപത്രം ആയിരുന്നു ഉപയോഗിച്ചിരുന്നത്. പിന്നീട് ഏറെക്കുറെ പതിപ്പുകളെല്ലാം നാല് ഉപവകുപ്പ് അനുമതിപത്രത്തിലേക്ക് മാറിയെങ്കിലും 4.3ബിഎസ്ഡി-റെനോ, നെറ്റ്/2, 4.4ബിഎസ്ഡി ആൽഫാ2 എന്നിവയിൽ ഈ അനുമതിപത്രം തന്നെയാണ് ഉപയോഗിച്ചത്.

### നാല് ഉപവകുപ്പ് അനുമതിപത്രം
നാല് ഉപവകുപ്പുകൾ ഉള്ളതുകൊണ്ടാണ് ഇത് നാല് ഉപവകുപ്പ് അനുമതിപത്രം എന്നറിയപ്പെട്ടത്. മറ്റു അനുമതിപത്രങ്ങളിൽ ഇല്ലാത്ത പരസ്യത്തെ സംബന്ധിച്ച ഉപവകുപ്പ് ആണ് നാല് ഉപവകുപ്പ് അനുമതിപത്രത്തിന്റെ പ്രത്യേകത. എന്നാൽ ഇത് പിന്നീട് അനുമതിപത്രത്തിന്റെ ലക്ഷ്യത്തിന് വിരുദ്ധമായിത്തീർന്നു. ഈ ഉപവകുപ്പ് മൂന്നാമതായാണ് അനുമതിപത്രത്തിൽ വിശദീകരിച്ചിരുന്നത്. ഓരോ ഭാഗത്തും ഓരോ സമ്മതകുറിപ്പ് വെക്കണം എന്നതായിരുന്നു ഇതിന്റെ പ്രധാന പ്രശ്നം. ഇതിനെതിരെയുള്ള വാദത്തിൽ റിച്ചാർഡ് സ്റ്റാൾമാൻ താൻ നെറ്റ്ബിഎസ്ഡിയിൽ ഇത്തരത്തിലുള്ള എഴുതപത്തഞ്ചോളം സമ്മതക്കുറിപ്പ് കണ്ടെന്ന് വ്യക്തമാക്കിയിട്ടുണ്ട്. മാത്രമല്ല ഈ അനുതിപത്രം ജിപഎല്ലുമായി ഒത്തുപോകുന്നതായിരുന്നില്ല.

ഇപ്പോൾ ഈ അനുമതിപത്രം **പഴയ ബിഎസ്ഡി അനുമതിപത്രം**, **നാല് ഉപവകുപ്പ് അനുമതി പത്രം** എന്നെല്ലാം അറിയപ്പെടുന്നു.

### മൂന്ന് ഉപവകുപ്പ് അനുമതിപത്രം
നാല് ഉപവകുപ്പ് അനുമതിപത്രത്തിലെ പരസ്യത്തെ സംബന്ധിച്ച ഉപവകുപ്പ് നീക്കി, മറ്റു മാറ്റങ്ങളൊന്നും വരുത്താതെ നിർമ്മിച്ച അനുമതിപത്രമാണ് മൂന്ന് ഉപവകുപ്പ് അനുമതിപത്രം. ഇതാണ് ഇപ്പോഴത്തെ ബിഎസ്ഡി അനുമതിപത്രം. ഇത് നവീകരിച്ച ബിഎസ്ഡി അനുമതിപത്രമെന്നും പുതിയ ബിഎസ്ഡി അനുമതിപത്രമെന്നും അറിയപ്പെടാറുണ്ട്. ഇത് ജിപിഎല്ലുമായി ഒത്തുപോകുന്നതും ഓപ്പൺ സോഴ്സ് സംരംഭം അംഗീകരിച്ചതുമാണ്. അതുകൊണ്ട് തന്നെ അനുമതിപത്രം ഉപയോഗിക്കുമ്പോൾ അവയുടെ പേര് മുഴുവനായി ഉപയോഗിക്കണമെന്ന് സ്വതന്ത്ര  സോഫ്റ്റ്‌വെയർ പ്രസ്ഥാനം നിർദ്ദേശിക്കുന്നുണ്ട്.

### രണ്ട് ഉപവകുപ്പ് അനുമതിപത്രം
വെറും രണ്ട് ഉപവകുപ്പ് മാത്രമുള്ള അനുമതിപത്രമാണ് രണ്ട് ഉപവകുപ്പ് അനുമതിപത്രം. ഇത് ലഘൂകരിച്ച അനുമതിപത്രം എന്നും ഫ്രീബിഎസ്ഡി അനുമതിപത്രം എന്നും അറിയപ്പെടുന്നു. മൂന്ന് ഉപവകുപ്പ് അനുമതിപത്രത്തിലെ അനംഗീകാര ഉപവകുപ്പ് കൂടി ഒഴിവാക്കിയാണ് ഇത് നിർമ്മിച്ചിരിക്കുന്നത്. ഈ അനുമതിപത്രവും എഫ്എസ്എഫ് അംഗീകരിച്ചതാണ്.

## സ്വകാര്യ  സോഫ്റ്റ്‌വെയർ
ബിഎസ്ഡി അനുമതിപത്രം സ്വകാര്യ സോഫ്റ്റ്‌വെയറുകളോടൊപ്പമുള്ള ഉപയോഗം അനുവദിക്കുന്നുണ്ട്.

## ഇതും കാണുക
* ബെർക്കീലി സോഫ്‌റ്റ്‌വെയർ വിതരണം

## അവലംബം

## പുറത്തേക്കുള്ള കണ്ണികൾ
* O'Reilly 1999
*ലിൻഫോയുടെ ബിഎസ്ഡി അനുമതിപത്രം നിർവചനം

വർഗ്ഗം:സ്വതന്ത്ര സോഫ്റ്റ്‌വെയർ അനുവാദപത്രം
വെളുത്തമണൽ

കരുനാഗപ്പള്ളി താലൂക്കിൽ,തൊടിയൂർ വില്ലജിൽ ഉൾപ്പെട്ട ഗ്രാമം. കരുനാഗപ്പള്ളി റയിൽവേ സ്റ്റേഷൻ ഈ പ്രദേശത്തിനു സമീപമുള്ള ഇടക്കുളങ്ങരയിലാണു സ്ഥിതിചെയ്യുന്നത്.

വർഗ്ഗം:കൊല്ലം ജില്ലയിലെ ഗ്രാമങ്ങൾ
പ്രോകാരിയോട്ടുകൾ

കോശത്തിന്റെ മർമ്മമോ മറ്റ് സ്തരപാളികൾ കൊണ്ടുള്ള ആവരണങ്ങളോ ഇല്ലാത്ത കോശങ്ങളെയാണ് പ്രോകാരിയോട്ടുകൾ എന്നുവിളിക്കുന്നത്. മിക്ക പ്രോകാരിയോട്ടുകളും ഏകകോശ ജീവികളാണ്. എന്നാൽ മിക്സോബാക്ടീരിയ മുതലായവയിൽ ജീവിതചക്രത്തിൽ എപ്പോഴെങ്കിലും ബഹുകോശസാന്നിദ്ധ്യം കാണപ്പെടുന്നു. കോശങ്ങളിലെ ഡി.എൻ.എ യോ മറ്റ് ഉപാപചയപ്രവർത്തനത്തിൽ ഏർപ്പെടുന്ന കോശാന്തരഭാഗങ്ങളോ സ്തരങ്ങൾ കൊണ്ട് പൊതിയപ്പെട്ടിട്ടില്ല. ബാക്ടീരിയ, ആർക്കിയ എന്നീ വർഗ്ഗീകരണഡൊമെയ്നുകളിലാണ് പ്രോകാരിയോട്ടുകൾ ഉൾപ്പെടുന്നത്. ഉന്നത മർദ്ദത്തിലും ഉയർന്ന പി.എച്ച് വ്യത്യാസങ്ങളിലും ഉയർന്ന മർദ്ദത്തിലും ഉൾപ്പെടെ മിക്ക ആവാസവ്യവസ്ഥകളിലും ഇവയെ കാണപ്പെടുന്നുണ്ട്.

## യൂക്കാരിയോട്ടുകളുമായുള്ള ബന്ധം
## ഘടന
## പ്രത്യുൽപ്പാദനം
## അവലംബം

വർഗ്ഗം:പ്രോകാരിയോട്ടുകൾ